title: Stand Up

text: Ennen albumin sessioita kevään 1969 Yhdysvaltain kiertueen aikana nauhoitettu ja alun perin vain singlenä julkaistu jazz-vaikutteinen ”Living In The Past” nousi Brittien singlelistan kolmannelle sijalle ja on edelleen yhtyeen paras sijoitus kyseisellä listalla. Kappale tunnetaan erikoisesta 5/4 tahtilajistaan. Yhdysvalloissa kappaleesta tuli hitti vasta kolme vuotta myöhemmin. Singlen b-puoli, blues-vaikutteinen "Driving Song" nauhoitettiin myös samoihin aikoihin.


title: Stand Up

text: "Stand Up" julkaistiin Iso-Britanniassa elokuussa 1969. Albumin kansitaide oli erikoinen, sillä kannet avattaessa yhtyeen jäsenet nousivat ylös pahvisina malleina lastenkirjojen tyyliin. Konseptia hyödynnettiin myös albumin vuoden 2010 CD-painoksessa. Kansitaide voitti New Musical Express-lehden äänestyksen parhaasta levynkansitaiteesta vuonna 1969.


title: Stand Up

text: Vaikkakin monet yhtyettä aiemmin suosineet promoottorit ja toimittajat vieroksuivat uutta tyyliä, yhtye sai monipuolistuneen soundinsa ansiosta uusia faneja ja "Living in the Past"-hittisinglen siivittämänä albumi nousi Brittein albumilistan kärkeen. Yhtye sai jalansijaa myös Yhdysvalloissa, jossa se oli kiertänyt vuonna 1969 mm. yhdessä Led Zeppelinin kanssa. Albumi nousi uudella mantereella sijalle 20 ja möi kultalevyn arvoisesti. Ian Andersonin mukaan juuri "Stand Up"-albumin materiaali vetosi amerikkalaiseen yleisöön. Myös kriitikot Atlantin molemmin puolin antoivat positiivista palautetta albumista. Menestyksen myötä yhtye nousi toiseksi (The Beatlesin jälkeen) Melody Maker -lehden vuoden 1969 parhaat yhtyeet-listalla.


title: Stand Up

text: Albumin kiertueella Jethro Tull kävi Suomessa tammikuussa 1970. Yhtye esiintyi Kulttuuritalolla ja teki myös ohjelman Mainos-TV:lle.


title: Stand Up

text: sekä:


title: Lohjankylä

text: Lohjankylä on historiallinen kylä Lohjalla, alun perin Kiviniemen kylä. Se sijaitsi suurin piirtein nykyisen Lohjan keskustan eli Anttilan ja Ahtsalmen kaupunginosien kohdalla.


title: Lohjankylä

text: Vuodesta 1911 vuoteen 1925 Lohjankylä oli taajaväkinen yhdyskunta nimellä Lohjannummi - Lojobacken. Kylä yhdessä Pappilan, Moision ja Ojamon kylien kanssa erotettiin Lohjan kunnasta ja ne muodostivat Lohjan kauppalan 1926. Lohjan kylässä toimi myös Lohjan reservikomppania.


title: Lohjankylä

text: Lohjalle perustettiin 1659 suomenkielisen maaseudun ensimmäinen koulu. Vuodesta 1914 aina 1930-luvun lopulle kylässä toimi Suomen ensimmäinen kouluparantola.


title: Lohjankylä

text: Eeva Joenpelto on kuvannut Lohja-sarjassa Lohjan kehittyvää kylää kirjoissaan "Vetää kaikista ovista", "Sataa suolaista vettä" sekä "Eteisiin ja kynnyksille".


title: Meningoseele

text: Meningoseele (lat. "meningocele") eli selkärankahalkio on spina bifida -tyyppisiin selkäytimen kehitysvammoihin kuuluva vamma. Meningoseelestä on kyse silloin, kun epätäydellisesti sulkeutuneesta neuraaliputkesta pursuaa osittain ulos aivo-selkäydinnestettä ja selkäydinkanavan suojakalvoja. Vamma aiheuttaa lapsen selkään pienen kohjun, mutta koska selkäydin ja hermot eivät pursua kohjuun, hermot eivät vaurioidu ja siten meningoseele-henkilöille ei aiheudu spina bifidasta kovin vaikeita oireita.


title: Meningoseele

text: Meningoseele on spina bifida -tyypin sulkeutumishäiriöistä harvinaisin. Se eroaa yleisemmästä meningomyeloseelestä siten, että meningomyeloseelessä selkäydin ja hermot ovat vaurioituneet niiden pullistuttua aivo-selkäydinnestettä sisältävään kohjuun.


title: Takaraivohalkio

text: Takaraivohalkio eli inienkefalia on hyvin harvinainen hermostoputken vaurio, johon kuuluvat pään taipuminen taaksepäin ja vakava selkärangan vaurio.


title: Takaraivohalkio

text:
Vammainen lapsi on yleensä lyhyt, ja hänellä on suhteettoman suuri pää. Diagnoosi voidaan tehdä heti syntymän jälkeen, koska pää on niin pahasti kääntynyt taaksepäin, että kasvot suuntautuvat ylöspäin. Kasvojen iho on suoraan kiinni rinnan ihossa, ja päänahka on suoraan kiinni selän ihossa. Kaula tavallisesti puuttuu kokonaan.
Takaraivohalkioon liittyy yleensä myös muita epämuodostumia, kuten aivottomuus, aivotyrä (jossa osa kallon sisällöstä pullistuu ulos), hydrokefalia, kyklopia, alaleuan puuttuminen, huuli- ja suulakihalkio, verisuonisairauksia, palleatyrä ja ruoansulatuskanavan epämuodostumia. Vamma on yleisempi tytöillä.


title: Takaraivohalkio

text: Vammaisena syntyneen ennuste on erittäin huono. Vastasyntynyt elää enintään muutaman tunnin. Sikiön ruumiin vääristyminen voi olla vaaraksi myös äidille.


title: Benefit

text: Benefit on Jethro Tullin kolmas studioalbumi, joka julkaistiin keväällä 1970. "Benefit" menestyi hyvin Atlantin molemmin puolin ollen ensimmäinen miljoonamyyntiin noussut Tull-albumi. Albumin alkuperäiset Yhdysvaltain ja Euroopan vinyyliversiot eroavat hiukan toisistaan. Remasteroidut CD-painokset albumista on julkaistu vuosina 2001 ja 2013. Myöhempinä vuosina albumi on jäänyt käänteentekevän edeltäjänsä ("Stand Up") ja yhtyeen lopullisesti läpilyöneen seuraajansa ("Aqualung") varjoon, vaikkakin se yleisesti lasketaan yhtyeen klassikoihin kuuluvaksi. Albumin tunnetuimmat kappaleet ovat konserteissakin soitetut "With You There to Help Me" ja "To Cry You a Song". Albumin levytyksien aikaan yhtyeeseen liittyi kosketinsoittajaksi (tosin aluksi sessiomuusikkona) Ian Andersonin ystävä ja vanha yhtyetoveri John Evan. Joulukuussa 1970 albumin kiertueen jälkeen basisti Glenn Cornick lähti yhtyeestä.


title: Benefit

text: Jethro Tullin suosio oli kovassa nousussa vuonna 1969 Britanniassa listaykköseksi nousseen "Stand Up"-albumin ja top-3 singlehitin "Living in the Past" myötä. Pohjois-Amerikassa albumi oli noussut top-20:neen ja Tull oli kiertänyt siellä mm. Led Zeppelinin lämmittelijänä. Yhtyeen uusi, monipuolisempi tyyli oli tuonut lisää faneja, vaikkakin monet kriitikot ja promoottorit vieroksuivat aluksi yhtyeen blues-vaikutteiden hylkäämistä.


title: Benefit

text: Syksyllä 1969 yhtye meni studioon ja nauhoitti uuden singlen "Sweet Dream" (b-puolena "17"), joka menestyi myös hyvin nousten sijalle 7 Brittein listalla. Kappale oli jälleen monipuolinen kulkien tummasävyisen kitarariffin, rumpali Clive Bunkerin marssimaisen kompin ja orkesterisovituksen myötä. Orkesterisovituksen teki jälleen yhtyeen taustavaikuttaja David Palmer.


title: Benefit

text: Myöhemmin, joulukuussa 1969 yhtye palasi studioon ja levytti seuraavan singlen "The Witch's Promise" / "Teacher", joka nousi sijalle 4 Britanniassa seuraavana vuonna. "The Witch's Promise" on tunnelmallinen, akustisen kitaran ja mellotronin säestyksellä kulkeva kappale kun taas "Teacher" oli suoraviivainen, kitaran ja urkujen jammailua sisältävä kappale, josta nauhoitettiin Pohjois-Amerikkaa varten uusi, enemmän huilua sisältävä versio.Sessioihin tuli tässä vaiheessa mukaan vierailijana Ian Andersonin vanha yhtyetoveri ja ystävä, kosketinsoittaja John Evan (oik. John Evans).


title: Benefit

text: Singlemenestyksestä huolimatta yhtye ei halunnut kaupallistumisen pelossa panostaa single-levyjen julkaisuun, vaan päätti keskittyä albumikokonaisuuksiin, kuten monet muutkin "vakavammin otettavat" progressiivisen rockin yhtyeet tekivät. Ian Anderson totesi myös ettei yhtye saanut singlejulkaisuilla kaipaamaansa uutta yleisöä; sen sijaan singlejä osti sama yleisö kuin albumejakin.


title: Benefit

text: Varsinaisen albumin kappaleet nauhoitettiin pääasiassa tammi-helmikuussa 1970. Yhtyeen johtohahmon ja säveltäjän Ian Andersonin mukaan hän sävelsi suuren osan kappaleista pitkillä kiertueilla koti-ikävän inspiroimana ja lyriikat sivuavatkin pääasiassa yksinäisyyttä, eristyneisyyttä, parisuhteita sekä yleismaallisiakin aiheita. Musiikillisestikin kappaleet ovat tummasävyisempiä ja suoraviivaisempia edelliseen albumiin verrattuna. Albumilla kitara, niin akustinen kuin sähköinen, on isossa roolissa, sisältäen mm. Andersonin ja pääkitaristi Martin Barren tuplakitarointiakin. Barre onkin nimennyt myöhemmin albumin yhdeksi suosikeistaan Tullin kategoriassa kun taas Anderson ei niinkään pidä albumista.Uutena elementtinä yhtyeen tuli pianoa ja urkuja soittava John Evan, jonkan mukaantulon Anderson on sanonut olevan osa yhtyeen luonnollista kehittymistä.


title: Benefit

text: Albumin avaa tummasävyinen ja tunnelmallinen, folk rock-henkinen "With You There to Help Me", Kappaleessa Evanin piano on hyvin esillä ja kappaleesta tulikin hänen soolospottinsa albumin kiertueella. Tunnelmallista linjaa jatkaa myös tuplakitarointia sisältävä "Nothing to Say".


title: Benefit

text: "Alive and Well and Living in" on lyhyt, jazz-vaikutteinen sävellys, jonka korvasi albumin Pohjois-Amerikan versiossa "Teacher". Kappale sisältää kuitenkin raskaammalla kompilla menevän väliosion. Seuraava kappale, lapsen ja vanhempien väleistä kertova "Son" edustaa albumin hard rock-osastoa, sisältäen Beatles-vaikutteisen väliosan.


title: Benefit

text: Kappaleen "For Michael Collins, Jeffrey and Me" teemana on yksinäisyys ja eristyneisyys. Michael Collins oli Apollo 11-lennolla ollut astronautti, jonka tehtävänä oli ohjata komentomoduulia kahden muun astronautin käydessä kuussa miljoonien ihmisten katsellessa televisiosta. Jeffrey viittaa Andersonin ystävään ja tulevaan Tull-basistiin Jeffrey Hammondiin. Martin Barren mukaan kappaleen musiikissa on vaikutteita Yhdysvaltain länsirannikon akustisesta pop-musiikista, jota yhtye kuunteli Yhdysvaltain kiertueella.


title: Benefit

text: "To Cry You a Song" ja "Play in Time" edustavat suoraviivaisempaa hard rockia ensimmäisen sisältäessä jälleen tuplakitarointia ja jälkimmäisessä käytetään hyväksi studioteknologiaa väärinpäin soitetun kitaran myötä. Kappaleen pääriffi kulkee kitaran ja huilun yhteissoittona.


title: Benefit

text: Lyhyet "A Time for Everything" ja "Inside" ovat monipuolisempia, progressiivisia sävellyksiä. Jälkimmäisessä Glenn Cornickin monipuolinen bassonsoitto tulee hyvin esille. Albumin päättää keikkasettiinkin päätynyt akustisen kitaran ja urkujen myötä kulkeva balladi "Sossity, You're a Woman".


title: Benefit

text: Albumin sessioissa nauhoitettiin myös myöhemmin remasteroiduilta painoksilta löytyvä jazz-vaikutteinen "Singing All Day", jota Anderson on kuvannut yhdeksi hänen huonoimmista lauluistaan koskaan.


title: Benefit

text: "Benefit" nousi Britanniassa sijalle 3 ja Yhdysvalloissa sijalle 11. Kannessa oli kuva yhtyeen jäsenistä katsomassa itseään lavalla ikkunasta. Kannen oli suunnitellut yhtyeen manageri Terry Ellis. Nimi "benefit" tuli ilmeisesti sanonnasta "for your benefit" (suom. sinun hyödyksesi) jolla viitattiin kuuntelijaan, tai joistain tuohon aikaan järjestetyistä hyväntekeväisyyskonserteista ("benefit concert"), joihin Tullkin osallistui.


title: Benefit

text: Vaikkakin albumi sai nihkeääkin palautetta arvostelijoita, nousi Tull albumin myötä isojen areenoiden pääesiintyjäksi Yhdysvalloissa. Albumista tuli ensimmäinen kultaa myynyt Tull-albumi Pohjois-Amerikassa. Yhtye kiersikin Yhdysvaltoja lähes koko vuoden 1970, esiintyen myös puolelle miljoonalle ihmiselle Isle of Wightin festivaaleilla Englannissa. Koska albumin kappaleissa oli kosketinsoitin-osuudet jotka tulisi toistaa myös live-tilanteessa, pyysi Anderson John Evania pysyväksi jäseneksi yhtyeeseen. Opiskelukiireisiinsä vedoten Evan aikoi aluksi olla mukana vain vuoden, mutta pysyikin lopulta mukana kymmenen vuotta.


title: Benefit

text: Albumi ja sen kiertue jäivät basisti Glenn Cornickin viimeisiksi Jethro Tullissa. Ian Andersonin mukaan Cornickin vapaampi rock and roll-elämäntyyli poikkesi liikaa muista yhtyeen jäsenistä, joten muutos oli välttämätön.


title: Benefit

text:
A-puoli
B-puoli


title: Benefit

text:
2001 remasteroidun version bonuskappaleetA-puoli
B-puoli


title: Benefit

text: CD 1 - The Steven Wilson 2013 stereo mixesCD 2 - Associated recordingsDVD


title: Max Phipps

text: Maxwell John ”Max” Phipps (18. marraskuuta 1939 Parkes, Uusi Etelä-Wales, Australia – 6. elokuuta 2000 Sydney) oli australialainen näyttelijä. Hänen tunnetuin elokuvaroolinsa oli vuoden 1980 elokuvassa "Kapinalliset", jonka pääosasta hän sai AFI-palkintoehdokkuuden. Phipps esiintyi myös muun muassa elokuvissa "Mad Max 2 – asfalttisoturi" ja "Nooan arkki". Hän kuoli syöpään 60-vuotiaana.


title: Jimmy Barnatán

text: Jaime ”Jimmy” Barnatán Pereda (s. 2. heinäkuuta 1981 Madrid, Espanja) on espanjalainen näyttelijä.


title: Jimmy Barnatán

text: Barnatán esiintyi 11-vuotiaana "Los miserables" -musikaalissa Madridin Nuevo Apolo -teatterissa. Ensiesiintymisensä televisiossa hän teki sketsiohjelmassa "El peor programa de la semana" (1994) ja valkokankaalla Álex de la Iglesian elokuvassa "El día de la bestia" (1995). Sittemmin hän on esiintynyt useissa espanjalaiselokuvissa, kuten Santiago Seguran Goya-palkitussa elokuvassa "Torrente – lain tyhmä käsi" (1998). Suurempi rooli hänellä on ollut elokuvissa "El robo más grande jamás contado" (2002), "Pobre joventud" (2006), "No digas nada" (2007) ja "Eskalofrío" (2008).


title: Jimmy Barnatán

text: Barnatán vieraili suosituissa televisiosarjoissa "El comisario" ja "Al salir de clase" ennen useampivuotista roolia "Serranon perheessä", jossa hän näytteli Marcosin ja Raúlin ystävää Chukya. Hän on myös ohjannut muutamia lyhytelokuvia sekä jalkapalloseura Racing de Santanderista kertovan dokumentin.


title: Jimmy Barnatán

text: Televisio- ja elokuvatyönsä lisäksi Barnatán on kirjoittanut romaanin "Atlas" (2006) ja artikkeleja muun muassa "Letra Internacional" -lehteen. Hän kirjoittaa myös kolumneja "El Mundon" verkkosivustolle.


title: Jimmy Barnatán

text: Vapaa-ajallaan Barnatán laulaa omassa blues-yhtyeessään. Hänen vanhempansa Marcos Ricardo Barnatán ja Rosa Pereda ovat kirjailijoita.


title: Roman Adamov

text: Roman Stanislavovitš Adamov (, s. 21. kesäkuuta 1982) on venäläinen jalkapalloilija, joka edustaa FK Rubin Kazania. 189-senttimetriä pitkä Adamov on pelipaikaltaan hyökkääjä.


title: Roman Adamov

text: Adamov on urallaan edustanut Rubin Kazanin lisäksi FK Šah’tar Donetskia, FK Rostovia, FC Terek Groznya ja FK Moskovaa. Kaudella 2006/07 Adamov jakoi Roman Pavljutšenkon kanssa Venäjän jalkapalloliigan maalikuninkuuden.


title: Roman Adamov

text: Adamov kuuluu myös Venäjän maajoukkueeseen ja pelaa Venäjän joukkueessa vuoden 2008 EM-turnauksessa.


title: Marvin Harris

text: Marvin Harris (18. elokuuta 1927 – 25. lokakuuta 2001) oli yhdysvaltalainen antropologi. Hän valmistui filosofian tohtoriksi Columbian yliopistosta vuonna 1953. Hänet tunnetaan kulttuurimaterialismin julistajana.


title: Marvin Harris

text: Kulttuurimaterialistisen näkemyksen mukaan ympäristö muovaa huomattavasti ihmisten kulttuuria, mm tapoja ja uskomuksia. Marvin Harris esittelee näkemyksiään muun muassa kirjassaan "Kulttuurien synty" ("Cannibals and Kings"). Harrisin ajatukset pohjautuivat muun muassa Karl Marxin ja Thomas Malthusin ideoihin. Harris toi esille vuonna 1968 ilmestyneessä kirjassaan "The Rise of Anthropological Theory" suurta suosiota saavuttaneita ajatuksia siitä, miten ekologiset tekijät muovaavat ympäristöä. Kirjassa esitetään näin ollen, miten Marxin teorian kaltaisesti alarakenne, ympäristö, muovaa ylärakennetta, kulttuuria.


title: Marvin Harris

text: Marvin Harris arvosteli postmodernismia teoriaa viimeisessä kirjassaan "Theories of Culture in Postmodern Times".


title: Mehmet Aurélio

text: Marco Aurélio Brito dos Prazeres eli Mehmet Aurélio (s. 15. joulukuuta 1977 Rio de Janeiro, Brasilia) on brasilialaissyntyinen turkkilainen jalkapalloilija. Hän edustaa Turkkilaista Beşiktaş JK:ta. Pelipaikaltaan Mehmet Aurélio on puolustava keskikenttäpelaaja.


title: Mehmet Aurélio

text: Mehmet Aurélio pelasi synnyinmaassaan Flamengossa ja Olariassa ennen kuin siirtyi Turkkiin ja Trabzonsporin joukkueeseen. Hän vietti seurassa kolme kautta kunnes siirtyi Fenerbahçeen. Trabzonsporissa Aurélio pelasi 64 liigaottelua ja teki 15 maalia. Turkissa pelatessaan Mehmet Aurélio haki maan kansalaisuutta ja sai sen vuonna 2006. Samalla hän otti käyttöön turkkilaisen nimen Mehmet.


title: Mehmet Aurélio

text: Kesällä 2008 julkistettiin Mehmet Aurélion siirto espanjalaiseen Real Betisin joukkueeseen.


title: Mehmet Aurélio

text: Saatuaan kansalaisuuden Mehmet Aurélio on pelannut myös Turkin maajoukkueessa, ja ensimmäisen maalinsa maajoukkuepaidassa hän teki 12. syyskuuta 2007 ottelussa Unkaria vastaan. Hänet valittiin joukkueen kokoonpanoon vuoden 2008 EM-kilpailuihin.


title: Renat Janbajev

text: Renat Rudolfovitš Janbajev (, s. 7. huhtikuuta 1984) on venäläinen jalkapalloilija, joka edustaa Zenit Pietaria lainalla Lokomotiv Moskovasta. Tavallisesti hänen pelipaikkansa on vasempana laitapuolustajana.


title: Renat Janbajev

text: TsSKA:n kasvatti Janbajev siirtyi Lokomotiv Moskovaan kesken kauden kesällä 2007 Kuban Krasnodaristaista. Aikaisemmin hän on edustanut urallaan myös Anži Mahatškalaa ja Himkiä.


title: Renat Janbajev

text: Helmikuussa 2008 Janbajev nostettiin Venäjän maajoukkueeseen. Hänet valittiin myös Venäjän joukkueeseen vuoden 2008 EM-kisoihin.


title: Dion Frazer

text: Dion Frazer (s. 17. helmikuuta 1981 Belmopan) on belizeläinen jalkapalloilija, pelipaikaltaan hyökkääjä. Hänen nykyinen seuransa on Builders Hardware Bandits, jonka lisäksi hän on pelannut Hankook Verdesissä ja Kulture Yabrassa. Frazer on Belizen maajoukkueen kaikkien aikojen paras maalintekijä 16 maalillaan. Otteluita hän on pelannut 13.


title: M/S Gute

text: M/S Gute () on ruotsalaisen Rederi AB Gotlandin omistama ro-ro-rahtialus. Alus on rakennettu vuonna 1979 Falkenbergs Varvin telakalla Falkenbergissä, eteläisessä Ruotsissa. "Gute" on rekisteröity Ruotsin lipun alle ja sen kotisatama on Visby. 6. lokakuuta 2008 alus siirtyi Kaskisten ja Ruotsin Härnösandin väliseen liikenteeseen.


title: M/S Gute

text: Alus on suurimman osan käyttöhistoriastaan ollut ruotsalaisen Rederi AB Gotlandin omistuksessa ja Ruotsin lipun alla nimellä "Gute". Kaksi muuta nimeä ovat olleet "Sally Sun" ja "Seawind II". Aluksen rahtaajat ovat vaihtuneet useasti ja alus on vieraillut lukuisissa eri satamissa, kuten Doualassa ja Hongkongissa tämän vuoksi. Pääasiassa alus on kuitenkin liikennöinyt Itämerellä. Vuonna 2003 Gute rahdattiin kuljettamaan sotatarvikkeita Turkkiin. Vuonna 2008 alus kuljetti Kameruniin kriisinhallintaoperaatiossa, Tšadissa tarvittavia varusteita.


title: M/S Gute

text: Guten pituus on 138,7 metriä, leveys 16,5 metriä ja syväys on 4,3 metriä. Laivan koko tilavuus (bruttovetoisuus, GT) on 7 616 ja matkustus- ja lastitilojen tilavuus (nettovetoisuus, NT) 2 285. Aluksen kuollut paino eli kantavuus on 3 652 tonnia. Aluksen lastikapasiteetti on 800 kaistametriä. Laivan huippunopeus on 16,5 solmua.


title: M/S Gute

text: Aluksen valmistumisesta 1979 vuoteen 2004 saakka Gutella oli pituutta 118,49 metriä, leveyttä oli 16,5 m ja syväys oli 4,3 m. Alkuperäiset vetoisuudet olivat bruttovetoisuus 1 594 bruttorekisteritonnia, nettovetoisuus 838 nettorekisteritonnia ja kuollut paino oli 1 800 tonnia. Vetoisuudet muuttuivat vielä ennen nykyisiä vetoisuuksia seuraavanlaisiksi: bruttovetoisuus 6 643 bruttorekisteritonnia, nettovetoisuus 1 992 nettorekisteritonnia ja kuollut paino 2 900 tonnia.


title: M/S Gute

text: Aluksen jääluokitus on 1A, eli se pystyy useimmissa jääoloissa kulkemaan ilman avustajaa.


title: M/S Gute

text: Laivan pääkoneina on kaksi B&W Alpha 12U28LU dieselmoottoria, jotka yhdessä kehittävät 4 687 kilowatin tehon.


title: M/S Gute

text: Nykyisin Gutella on tilaa 88 matkustajalle ja siellä on yhteensä 63 hyttipaikkaa. Aluksen valmistuessa matkustajakapasiteetti oli 52 ja kaikille oli oma hyttipaikka.


title: M/S Gute

text: Gute on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S Gute

text: Alus tilattiin helmikuussa 1978. Kesäkuussa 1978 aluksen köli laskettiin ruotsalaisella Falkenbergs Varvin telakalla. Aluksen rakennusnumero on 175. Alus laskettiin vesille 27. huhtikuuta 1979 ja Maikki Helleberg kastoi aluksen "Guteksi". Gute luovutettiin 14. kesäkuuta ruotsalaisen Rederi AB Gotlandin omistukseen, joka rekisteröi aluksen Ruotsin lipun alle. Kotisatamaksi tuli Gotlannin saarella sijaitseva Visby. Luovutuksen jälkeen alus aloitti kuljettamaan perävaunuja ja vaarallisia aineita reitillä Oskarshamn–Visby–Nynäshamn. Guten autokannen alla on 32 tankkia ja alus selviytyy pohjakosketuksista ja törmäyksistä paremmin kuin muut alukset. Syyskuusta 1986 huhtikuuhun 1987 alus liikennöi matkustaja- ja autolauttana Oskarshamnin ja Visbyn välillä maanantaista keskiviikkoon.


title: M/S Gute

text: 1. tammikuuta 1988 Gute aikarahdattiin australialaisen Brambles Shippingin liikenteeseen Australiaan kolmeksi vuodeksi. Vielä samana päivänä alus lähti Visbystä. Tammikuussa alus myös siirrettiin Gotland Shipping Ltd:n (Douglas, Mansaari) haltuun 1 850 500 Englannin punnalla. Gute myös siirrettiin Yhdistyneen kuningaskunnan lipun alle Brambles Shippingin sitä vaadittua. Helmikuussa alus aloitti liikennöinnin Melbournen ja Tasmaniassa sijaitsevan Burnien välillä. Vuonna 1991 rahtaussopimusta pidennettiin vuodella.


title: M/S Gute

text: Tammikuussa 1992, rahtauksen päätyttyä Gute meni Australiassa telakalle, jossa alukseen muun muassa tehtiin vähäisiä korjauksia. Telakalla alus lisäksi maalattiin suomalaisen Rederi AB Sallyn tytäryhtiön, Sally Linen väreihin. Maaliskuussa 1992 alus siirrettiin Gotland Shipping Ltd:n (Nassau, Bahama) haltuun ja aikarahdattiin Sally Linen liikenteeseen kahdeksi vuodeksi nimellä "Sally Sun". Kolmantena vuonna sopimusta oli tarkoitus pidentää. Sally Linellä oli aluksesta myös osto-optio. 15. maaliskuuta alus aloitti liikennöinnin Britannian Ramsgaten ja Ranskan Dunkerquen välillä. Lokakuussa 1994 Sally Sun siirtyi reitille Dartford–Vlissingen. 28. huhtikuuta 1995 alus oli viimeistä päivää tuolla reitillä ja seuraavana päivänä se lähti Dartfordista kohti Turkua, jossa alukseen tehtiin muutostöitä. Toukokuussa alus siirtyi jälleen Rederi AB Gotlandin omistukseen 5 362 500 Yhdysvaltain dollarilla. Alus sai samalla nimen "Seawind II" ja siirtyi Ruotsin lipun alle. Tämän jälkeen alus aikarahdattiin Silja Linen tytäryhtiön SeaWind Linen Turun ja Tukholman väliseen liikenteeseen. Kesäisin alus liikennöi myös reitillä Turku–Kapellskär. 9. kesäkuuta 1997 ja 5. tammikuuta 1998 välisen ajan alus oli aikarahdattuna Nordic Trucker Linen Oxelösundin ja Pietarin väliseen liikenteeseen. 7. tammikuuta ja 20. toukokuuta 1998 välisen ajan Seawind II oli jälleen aikarahdattuna SeaWind Linen Turun ja Tukholman väliseen liikenteeseen. Rahtauksen päätyttyä SeaWind Line asetti Seawind II:n tilalle suuremman, myös rautatievaunuja kuljettavan aluksen.


title: M/S Gute

text: 1. kesäkuuta 1998 alus sai jälleen nimen "Gute". Kesäkuusta elokuuhun alus oli Destination Gotlandin liikenteessä reitillä Nynäshamn–Visby–Oskarshamn, jonka jälkeen alus jäi käyttämättömänä Visbyhyn. Elokuun lopulta 1998 toukokuun alkuun 1999 alus oli aikarahdattuna SeaWind Linen Turun ja Tukholman väliseen liikenteeseen. Rahtauksen päätyttyä alus jäi Gotlannin Kappelshamniin käyttämättömäksi. Kesäkuusta elokuuhun alus oli jälleen Destination Gotlandin liikenteessä linjalla Nynäshamn–Visby–Oskarshamn. Jälleen tämän jälkeen alus meni Kappelshamniin ja jäi sinne vaille käyttöä. 7.– 16. syyskuuta alus oli Destination Gotlandin liikenteessä korvaamassa autolautta M/S Visbytä. Tämän jälkeen alus meni Kappelshamniin. 15.– 22. tammikuuta 2000 alus oli aikarahdattuna tanskalaisen Bornholmstrafikkenin Rønnen ja Kööpenhaminan väliseen liikenteeseen. Myöhemmin vuonna 2000 Gute aikarahdattiin kuljettamaan kevään ajaksi koneen- ja autonosia Valmet Oy:lle reitillä Uusikaupunki–Travemünde. Toukokuusta elokuuhun alus oli jälleen Destination Gotlandin liikenteessä reitillä Nynäshamn–Visby–Oskarshamn. 20. elokuuta alus aikarahdattiin Polish Baltic Shippingin käyttöön kuudeksi kuukaudeksi. 2. lokakuuta alus aloitti liikennöinnin reitillä Świnoujście–Trelleborg. Rahtaus päättyi kuitenkin jo 29. marraskuuta puolalaisen rahtaajan maksuongelmien vuoksi. 30. marraskuuta alus saapui Visbyhyn ja jäi sinne käyttämättömänä. Joulukuussa 2000 alus teki pari matkaa Gotlannista manner-Ruotsin Norrköpingiin.


title: M/S Gute

text: Tammikuussa 2001 alus aikarahdattiin Amber Linen Karlshamnin ja Liepājan väliseen liikenteeseen. 18. helmikuuta ja 30. huhtikuuta 2001 välisen ajan alus oli aikarahdattuna ruotsalaisen Botnia Linkin liikenteeseen linjalle Härnösand–Vaasa–Uumaja. Toukokuussa alus siirtyi Destination Gotlandin liikenteeseen. Lokakuussa Gute aikarahdattiin kuljettamaan yksi tivoli Ruotsin Halmstadista Hongkongiin, Kiinaan. Huhtikuussa 2002 alus siirtyi Destination Gotlandin liikenteeseen. 30. elokuuta alus lähti Visbystä kohti Falkenbergiä, jossa alus kävi telakalla tarkastettavana. 10. syyskuuta ja 21. joulukuuta väliseksi ajaksi alus aikarahdattiin Scandlinesin Karlshamnin ja Liepājan väliseen liikenteeseen. 22. joulukuuta Gute saapui Visbyhyn ja jäi sinne jälleen käyttämättömäksi.


title: M/S Gute

text: Helmikuussa 2003 alus aikarahdattiin kahdeksi kuukaudeksi SCF St Petersburg Linen Pietarin ja Kielin väliseen liikenteeseen. SCF St Petersburg Line ei kuitenkaan alusta käyttänyt, vaan 11. helmikuuta alus 14–15 hengen ruotsalaisine miehistöineen aikarahdattiin Swedish Orient Linelle (SOL), jonka Britannian puolustusministeriö oli määrännyt vuokrata se yhtä Turkkiin suuntautuvaa matkaa varten. 12. helmikuuta noin kello 16.30 alus lähti Visbystä kohti Alankomaiden Vlissingeniä, josta alukseen lastattiin 15.– 16. helmikuuta välisenä yönä yksi alankomaalainen ilmatorjuntakomppania ja Patriot-ohjuksia. Gute oli yksi niistä neljästä aluksesta, jotka rahdattiin kuljettamaan Alankomaiden joukkoja Turkkiin. Siellä joukot asettuivat Batmanin ja Diyarbakırin kaupunkien ympäristöön. Maaliskuussa rahtaus päättyi. Muut ruotsalaisomisteiset ro-ro-alukset Britannian puolustusministeriön sotatarvikekuljetuksissa olivat M/S Tor Anglia (DFDS/Tor Line), M/S Vikingland (Swedish Orient Line), M/S Stena Shipper (Stena RoRo), M/S Anna Oden, M/S Britta Oden ja M/S Eva Oden (B&N). Myös muun muassa norjalainen, suomalaisen Finnlines -rahtivarustamon rahtauksessa ollut, rahtialus M/S Antares oli samoihin aikoihin kuljettamassa sotatarvikkeita Turkkiin.


title: M/S Gute

text: Alus oli 12. maaliskuuta ja 12. huhtikuuta välisen ajan aikarahdattuna norjalaisen Color Linen Frederikshavnin ja Larvikin väliseen liikenteeseen, jonka jälkeen laiva meni Visbyhyn ja jäi sinne vaille käyttöä. 5. toukokuuta ja 18. kesäkuuta välisen ajan alus oli SeaWind Linen Turun ja Tukholman välisessä liikenteessä, jonka jälkeen alus oli Destination Gotlandin liikenteessä 15. elokuuta saakka. 15. elokuuta alus lähti Visbystä kohti Falkenbergiä, jossa alus telakoitiin ja sen jälkeen alus jälleen jäi käyttämättömäksi. 8. syyskuuta ja 18. joulukuuta 2003 välisen ajan alus oli aikarahdattuna Scandlinesin / Amber Linen liikenteeseen linjalle Karlshamn–Liepāja. 19. joulukuuta alus jäi jälleen käyttämättömänä Visbyhyn.


title: M/S Gute

text: Tammikuun lopulta helmikuuhun 2004 alus oli Destination Gotlandin Visbyn ja Oskarshamnin välisessä liikenteessä. Maaliskuusta toukokuuhun alus oli Nauta Shiprepairin telakalla Gdyniassa, Puolassa pidennettävänä 20,3 metrillä. Samaan aikaan myös aluksen matkustajatiloja varustettiin. 16. toukokuuta alus lähti Gdyniasta kohti Visbytä, jonne se saapui seuraavana päivänä. Visbystä alus meni Kappelshamniin, jonne jäi vaille käyttöä. Syyskuussa alus aikarahdattiin Riga Sea Linen (JSC Rīgas Jūras Līnija) Riian ja Nynäshamnin väliseen liikenteeseen. 8. lokakuuta alus meni Falkenbergiin telakalle, jossa aluksen yhtä pääkonetta korjattiin. Korjaustyöt saatiin päätökseen lokakuun aikana ja alus palasi takaisin liikenteeseen. Lokakuussa 2005 rahtaus Riga Sea Linen kanssa päättyi ja alus saapui 13. lokakuuta Visbyhyn, jonne se jälleen jäi käyttämättömäksi. 4. tammikuuta 2006 Gute aikarahdattiin LISCOn Karlshamnin ja Klaipėdan väliseen liikenteeseen. Toukokuusta elokuuhun alus oli aikarahdattuna SeaWind Linen Turun ja Kapellskärin väliseen liikenteeseen. 11. elokuuta alus saapui Gotlannin itärannikolle, Sliteen. 26. lokakuuta alus siirtyi Slitestä Visbyhyn. 8. marraskuuta ja 13. joulukuuta välisen ajan alus oli Destination Gotlandin Visbyn ja Oskarshamnin välisessa liikenteessä. 14. joulukuuta alus saapui Falkenbergiin telakalle tarkastettavaksi. 10. tammikuuta 2007 alus lähti Falkenbergistä kohti Visbyä, jonne alus saapui seuraavana päivänä. 15. tammikuuta ja 13. helmikuuta välisen ajan alus oli Destination Gotlandin liikenteessä reitillä Visby–Oskarshamn. Maaliskuussa 2007 alus aikarahdattiin virolaisen Baltic Scandinavian Linesin Paldiskin ja Kapellskärin väliseen liikenteeseen. 19. syyskuuta rahtaus päättyi ja alus saapui seuraavana päivänä Visbyhyn, johon jäi käyttämättömäksi.


title: M/S Gute

text: Helmikuussa 2008 alus aikarahdattiin Ruotsin puolustusvoimille varusteiden kuljetusta varten Kameruniin, josta varusteet, muun muassa Suomessa rakennettu panssarivaunu Sisu XA-203, kuljetettaisiin keskiafrikkalaiseen Tšadiin, jossa 200 ruotsalaista ja 50 suomalaista sotilasta osallistuisi Euforin kriisinhallintaoperaatioon. 23. helmikuuta alus lähti Visbystä kohti Hankoa, josta matka jatkui Norrköpingin Pampushamneniin. Sieltä alus lähti kohti Kamerunissa sijaitsevaa Doualan kaupunkia, jonne alus saapui 21. maaliskuuta ja jossa lasti purettiin. Huhtikuussa 2008 alus saapui takaisin Visbyhyn ja jäi sinne käyttämättömänä.


title: M/S Gute

text: Virolainen Baltic Scandinavian Lines aloitti 6. lokakuuta liikennöinnin aluksella Suomen Kaskisten ja Ruotsin Härnösandin välillä.


title: Catanzaron maakunta

text: Catanzaron maakunta () on maakunta Calabrian alueella Italiassa.


title: Catanzaron maakunta

text: Catanzaron maakunnan pinta-ala on 2 415 km ja asukasluku noin 360 000. Maakunnan pääkaupunki Catanzaro on myös Calabrian pääkaupunki. Maakunnassa on 80 kuntaa.


title: Catanzaron maakunta

text: Catanzaron maakunta sijaitsee lähellä Italian ”saappaan kärkeä” ja se ulottuu Tyrrhenanmereltä Joonianmerelle, ja etenkin Joonianmeren rannikko hiekkarantoineen on matkailijoiden suosiossa. Vuoden 1992 hallinnonuudistuksessa puolet silloisen Catanzaron maakunnan alueesta erotettiin uusiksi Crotonen ja Vibo Valentian maakunniksi.


title: Steve Swanson

text: Steve Swanson (s. Tampa, Florida) on yhdysvaltalaisen death metal -yhtyeen Six Feet Underin kitaristi. Hän on soittanut kitaraa myös Massacre-yhtyeessä.


title: Rap SM

text: Rap SM on vuodesta 2000 järjestetty kilpailu, jossa suomalaiset mittelevät parhaimman rap battle -artistin tittelistä. Rap SM -tapahtuma järjestetään Helsingin Nosturissa. Tapahtuman perustivat Harri Hakala (Tuotantoyhtiö Bring the Noise) ja DJ Amara. Vuodesta 2002 lähtien tapahtuman järjestämisestä on vastannut Kool Kat Records. Kool Kat Records julkaisee myös DVD:n tapahtumasta vuosittain.


title: Rap SM

text: Rap SM:ään tuli vuonna 2002 erikseen suomen- ja englanninkielinen sarja. Vuoden 2009 kisojen sääntöihin tuli muutoksia: sarjoja on vain yksi suomenkielinen, eikä finaalitapahtumassa enää ole alkukarsintakierrosta. Kaikki kilpailijat arvotaan heti keskenään battle-kierrokselle, mikä sekä nopeuttaa kilpailuja että antaa tapahtuman tarkoituksen mukaisesti kaikille osallistujille mahdollisuuden kokeilla kykyjään nimenomaan battlessa. Menestynein artisti rap-sm:ssä on Kaarinalainen MC-Kajo, joka on voittanut kilpailun kolmesti.


title: GG Allinin diskografia

text:
Tämä on GG Allinin diskografia, johon on listattu punk-laulaja-lauluntekijä GG Allinin vuodesta 1978 alkaen julkaisemat albumit, EP:t ja singlet. Albumeita, EP:itä tai singlejä käsittävät osiot on edelleen jaettu ala-osioiksi albumin julkaisutietoihin merkityn esittäjän nimen mukaan. Luettelo kattaa myös kokoelma-albumit, joilla Allin esiintyi.
— MC5:n Wayne Kramerin & Dennis Thompsonin kanssa
Black & Blue Records Tuottaja: Peter Yarmouth—The Carolina Shitkickers, Yhtyeeseen kuuluivat Jeff Clayton (ANTiSEEN), Jeff Young (aka BBQ Young ja ANTiSEENin kitaristi Joe Youngin veli), Greg Clayton (ANTiSEEN) ja Robert Everett (aka Suave Robbe).


title: Antti Pihlakoski

text: Antti Veikko Pihlakoski (s. 2. toukokuuta 1961 Rusko) on suomalainen urheiluvaikuttaja. Hän oli Suomen Urheiluliiton (SUL) puheenjohtaja vuosina 2006–2012.


title: Antti Pihlakoski

text: Pihlakoski valittiin SUL:n hallituksen puheenjohtajaksi 26. marraskuuta 2005 Ilkka Kanervan 15-vuotisen puheenjohtajauran päätyttyä. Hän sai puheenjohtajavaalissa 29 ääntä, kun Arto Bryggare sai 15 ja Seppo Rehunen 2 ääntä. Pihlakosken puheenjohtajuus alkoi vuoden 2006 alussa ja keväällä 2012 hän ilmoitti, ettei ole käytettävissä enää syksyllä 2012 päättyvän toimikauden jälkeen. Puheenjohtajana häntä kritisoitiin muun muassa Suomen heikosta urheilumenestyksestä.


title: Antti Pihlakoski

text: Yleisurheilun Helsingin EM-kisoissa 2012 Pihlakoski toimi järjestelytoimikunnan puheenjohtajana. Pihlakoski oli Suomen Olympiakomitean varapuheenjohtaja kaudella 2008–2012 ja istuu Euroopan yleisurheiluliiton (EAA) hallituksessa. Keväällä 2015 hän oli ehdolla EAA:n puheenjohtajaksi, mutta sai kolmesta ehdokkaasta vähiten ääniä. Elokuussa 2015 Pihlakoski valittiin nelivuotiskaudelle Kansainvälisen yleisurheilujärjestö IAAF:n hallitukseen.


title: Antti Pihlakoski

text: Yleisurheilijana Pihlakoski saavutti pronssia 4 × 1 500 metrillä vuoden 1983 SM-viesteissä ja pronssia 800 metrillä sisäratojen SM-kilpailuissa vuosina 1983 ja 1984.


title: Box 13

text: Box 13 oli syndikoitu jännityskuunnelmasarja, jota esitettiin Yhdysvalloissa 1948–1949. Sarjan päätähtenä oli Alan Ladd, joka esitti Dan Holidayta, entistä lehtimiestä, nykyistä jännityskirjailijaa.


title: Box 13

text: Sarjan tuotti Alan Laddin ja Bernie Joslinin yhteisomistama Mayfair Productions. Ensimmäinen jakso lähetettiin länsirannikolla 15. maaliskuuta 1948 ja viimeinen 7. maaliskuuta 1949. Itärannikolla ensilähetys tapahtui 22. elokuuta 1948 ja viimeinen jakso lähetettiin 14. elokuuta 1949. Vaikka sarja oli ensisijaisesti tarkoitettu syndikointiin, lähetykset tapahtuivat Mutual Broadcasting Systemin verkon kautta.


title: Box 13

text: Kaikissa sarjan jaksoissa oli sama näyttelijäkaarti. Dan Hollidayn sihteeriä esitti Sylvia Picker ja poliisikomisario Kingiä Edmund MacDonald. Vaihtuvissa rooleissa toimivat Betty Lou Gerson, Frank Lovejoy, Lurene Tuttle, Alan Reed, Luis Van Rooten ja John Beal. Sarjan ohjaajana oli Vern Carstensen ja tuottajana Richard Sanville. Sanville toimi myös sarjan kuuluttajana.


title: El Molinón

text: Estadio Municipal El Molinón on jalkapallostadion, joka sijaitsee Gijónissa Espanjassa. Kaupungin jalkapallojoukkue Sporting Gijón pelaa siellä kotiottelunsa. Se on Espanjan jalkapalloilussa vanhin käytössä oleva stadion. Ensimmäinen virallinen ottelu stadionilla pelattiin 22. huhtikuuta 1917, kun Sporting ja Arenas Club kohtasivat Espanjan cupissa. Stadionilla on myös pelattu vuoden 1982 jalkapallonmaailmanmestaruuskilpailuiden otteluita ja vuoden 1920 Copa del Rey -loppuottelu FC Barcelonan ja Athletic Bilbaon välillä.


title: El Molinón

text: Sporting Gijón hankki stadionin omistukseensa 20. joulukuuta 1924. Stadionilla vuonna 1931 riehunut tulipalo pakotti kuitenkin Sportingin palauttamaan sen kaupungin omistukseen vuonna 1944.


title: El Molinón

text: Molinólilla pelattiin vuoden 1982 maailmanmestaruuskilpailuiden alkulohkon kaksi otteluita Algerian, Chilen, Itävallan ja Länsi-Saksan välillä.


title: Charles Correll

text: Charles James Correll (2. helmikuuta 1890 Peoria, Illinois. Yhdysvallat – 26. syyskuuta 1972 Chicago, Illinois) oli yhdysvaltalainen radionäyttelijä. Radiosarjassa "Amos ’n’ Andy" (1928–1960) Correll esitti toista päähenkilöä Andy Brownia. Hänen poikansa Charles Correll Jr. (1944–2004) oli Emmy-palkittu kuvaaja ja ohjaaja.


title: Charles Correll

text: Charles Correllilla on tähti Hollywood Walk of Famella. Lisäksi hän on päässyt sekä Radio Hall of Fameen (1988), että NAB Hall of Fameen (1977).


title: Kalevala (korvetti)

text: Kalevala () oli Suomen meriekipaasin käyttöön Turussa vuonna 1858 valmistunut viidentoista tykin potkurikorvetti. Aluksen uppoama oli 1500 tonnia. Alus rakennettiin Suomen senaatin osoittamin varoin ja sen suunnitteli Jörgensen kontra-amiraali Johan von Schantzin johdolla. Alus palveli vuosina 1860-1865 Venäjän Tyynenmeren laivastossa.


title: Kalevala (korvetti)

text:
Alus laskettiin vesille 2. heinäkuuta 1858.
Aluksen hinnaksi tuli 342 804 hopearuplaa. Joulukuussa 1858 Suomen sotakomissariaatti palkkasi alukselle koneenkäyttäjiä ja lämmittäjiä, maaliskuussa 1859 taas pyydettiin tarjouksia ruokatarvikkeista miehistölle. Alkukesästä 1859 aluksen höyrykoneita koekäytettiin Kronstadtin vesillä. Aluksen päällikkönä oli vapaaherra Otto Carpelan. Aluksen vanhimpana upseerina palveli myöhempi kontra-amiraali Paul Karl Toppelius. Vielä keväällä 1860 alukselle palkattiin koneenkäyttäjiä purjehduskaudelle 1860.


title: Kalevala (korvetti)

text: Venäjä laajensi alueitaan kaukoidässä vuoden 1858 Aigunin ja vuoden 1860 Pekingin sopimuksilla. Vuonna 1860 alus siirrettiin odottamatta Venäjän Tyynenmeren laivastoon Nikolajevsk-na-Amureen. Kapteeni Carpelan siirrettiin Suomen 1. meriekipaasista 14. meriekipaasiin. Pitkä siirtopurjehdus alkoi Kronstadtista 18. lokakuuta 1860. Kontra-amiraali Andrei Alexandrovitš Popovin johtaman eskaaderiin kuuluivat myös korvetit "Bogatyr" () ja "Rynda" (), sekä kaksi klipperiä, Porissa valmistunut "Abrek" (), sekä sen mallialus, Englannista hankittu "Gaidamak" (). Ainakin yhden venäläislähteen mukaan "Kalevalan" kapteenina toimi myös Tyynellä valtamerellä Carpelan. Muiden lähteiden mukaan kapteenina toimi Vladimir Davydov () ja vuodesta 1863 Fedor Želtuhin (Федор Николаевич Желтухин).


title: Kalevala (korvetti)

text: Kesäkuussa 1861, vuosi Vladivostokin ensimmäisen sotilasleirin perustamisen jälkeen, "Kalevalan" miehistö yhdessä paikallisten sotilaiden kanssa pystytti tulevan kaupungin ensimmäisen kirkon.


title: Kalevala (korvetti)

text: Ensimmäisen laivastovierailunsa San Franciscoon "Kalevala" ("Calevala") teki 14. marraskuuta 1861 alkaen. Laiva oli satamassa vielä jouluna 1861, kun upseereille lahjoitettiin Yhdysvaltain lippu. Tapaninpäivän jälkeisenä päivänä laivan upseerien kunniaksi järjestettiin juhlaillallinen vasta-avatussa Platt's Hall -konserttisalissa.


title: Kalevala (korvetti)

text: Vuosina 1863–1864, Yhdysvaltain sisällissodan aikana "Kalevala" yhdessä korvettien "Bogatyr", "Rynda" ja "Novik" () kanssa purjehti Vladivostokin kautta Yhdysvaltain länsirannikolle puolustamaan aluetta mahdollista Yhdistyneen kuningaskunnan hyökkäystä vastaan. Kontra-amiraali A. A. Popovin johtama kuuden aluksen osasto saapui San Franciscoon lokakuussa 1863. Osastossa palveli kolme suomalaissyntyistä upseeria, muun muassa sittemmin Venäjän meriministerinä toiminut Theodor Kristian Avellan. Upseeriluettelosta löytyvät myös suomalaisnimet Enqvist ja Etholén (amerikkalaisittain kaksoistranslitteroituna "Etolin", katso Etolin Island). Toinen kontra-amiraali Stepan Lesovskin johtama laivasto-osasto purjehti New Yorkiin.


title: Kalevala (korvetti)

text: Osaston oleskellessa San Franciscossa syttyi kaupungissa laaja tulipalo, joka 23. lokakuuta tuhosi täydellisesti California- ja Sacramento-katujen rajoittaman korttelin kaupungin liikekeskustassa aiheuttaen 300 000 dollarin vahingot. Neljäsataa venäläistä merimiestä osallistui sammutustöihin yhdessä kaupungin palokunnan kanssa. Kuusi merimiestä menehtyi palossa saaminsa vammoihin, kun taas palokunta säilyi tappioitta. Kaupungin asukkaat palkitsivat kultamitallein palovammoja saaneita merimiehiä. Erityistä kiitosta sai muun muassa luutnantti Etholén. Alusten 35 upseerin kunniaksi järjestettiin 17. lokakuuta 1863 illallisvastaanotto. Kaupunkilaisilta perittiin illalliskortista siihen aikaan tähtitieteellinen sadan dollarin hinta. Tarjoilut olivat niin mahtailevat, että "The San Francisco Chronicle" lehti ihmetteli niitä vielä 50 vuotta myöhemmin.


title: Kalevala (korvetti)

text: Osasto lähti paluumatkalle Venäjälle elokuussa 1864, ja se palasi Itämerelle Kronstadtiin vuonna 1865. Venäjän laivaston alusrekisteristä "Kalevala" poistettiin vuonna 1872.


title: Kalevala (korvetti)

text: Maaliskuussa 1860 "Kalevalan" miehistöön liittyi amiraali Stanjukovitšin poika, 17-vuotias merikadetti ja tuleva kirjailija Konstantin Mihailovitš Stanjukovitš (1843–1903). Nuorempi Stanjukovitš halusi jättää laivaston, mutta isä oli keisarilta erikseen anomalla saanut hänelle paikan "maailmanympäripurjehdukselle". 30 vuotta myöhemmin Stanjukovitš kuvaili matkan tapahtumia omaelämäkerrallisessa kirjassaan "Вокруг света на «Коршуне»" (Maailman ympäri "Koršunilla").


title: Kalevala (korvetti)

text: "Kalevalan" purjehduksesta Tyynellä valtamerellä on kirjoittanut myös laivan upseeri Andrei Karlovitš de Livron. Vuonna 1863 alus kartoitti Vladivostokin ulkopuolista saaristoa. "Kalevalan" mukaan nimettiin tuolloin lahti, joka on osa Pietari Suuren lahden Posjet-lahtea.. De Livronin mukaan sai nimensä De Livronin saari Rimsky-Korsakovin saaristossa. Kapteeni Želtuhinin mukaan on saanut nimensä Želtuhinin saari.


title: Oscar Olou

text: Oscar Olou (s. 16. marraskuuta 1987) on beniniläinen jalkapalloilija, pelipaikaltaan keskikenttäpelaaja. Hänen nykyinen seuransa on SO Romorantin, jonka lisäksi hän on pelannut FC Rouenissa, FC Mogasissa ja Séwé Sportsissa. Olou on edustanut Beniniä yksissä arvokisoissa, vuoden 2008 Afrikan-mestaruuskilpailuissa.


title: Yrjönkatu

text: Yrjönkatu voi viitata seuraaviin katuihin:


title: Anita Hallama

text: Anita Elisabeth Hallama (o.s. Weber, 1. maaliskuuta 1925 Helsinki – 19. kesäkuuta 2008 Helsinki) oli diplomaatti Jaakko Hallaman puoliso. Hän tuli tunnetuksi 16 vuotta kestäneestä suhteestaan presidentti Urho Kekkoseen. Suhde oli ”julkinen salaisuus”, kunnes Hallama itse kertoi siitä kirjassaan "Sydämen kieltä sydämelle" (2001). Hallamat olivat Kekkosten perhetuttuja jo 1950-luvulta lähtien.


title: Anita Hallama

text: Hallaman ja Kekkosen suhde syveni presidentin Jugoslavian valtiovierailulla vuonna 1963 ja suhde jatkui aina Kekkosen kuolemaan. Presidentin adjutantin Urpo Levon mukaan Sylvi Kekkonen tiesi ja hyväksyi miehensä erikoislaatuisen suhteen Anita Hallamaan.


title: Anita Hallama

text: Hallama hoiti puolisonsa terveyden heikennyttyä paljolti Moskovan- ja Kööpenhaminan-lähetystön päällikön tehtäviä. Muutenkin ulkoministeriö luotti häneen tilaisuuksien ohjelmien järjestäjänä. Urho Kekkosen ja puolisonsa kautta Anita Hallamalla katsottiin olevan suuri sananvalta ulkoministeriössä tehtyihin henkilönimityksiin. Käytännössä Anita Hallama johti Suomen Moskovan-suurlähetystöä 1970- ja 1980-luvuilla hänen miehensä ollessa vakavan sairautensa vuoksi lähes työkyvytön. Tilanne muuttui Mauno Koiviston tultua valituksi uudeksi tasavallan presidentiksi vuonna 1982, jolloin Jaakko Hallama kutsuttiin kotiin Moskovasta ja myös Anita Hallama menetti vaikutusvaltansa.


title: Anita Hallama

text: Kielitaitoinen Hallama puhui suomea, ruotsia, englantia, ranskaa, saksaa ja venäjää. Hallama toimi muun muassa Kekkosen tulkkina tämän Neuvostoliiton vierailujen aikana, jopa viimeisellä vierailulla vuonna 1980.


title: Anita Hallama

text: Hallamalle on myönnetty Suomen Valkoisen Ruusun ritarikunnan ensimmäisen luokan ritarimerkki.


title: Anita Hallama

text: Hallama kuoli Helsingin asunnossaan Munkkiniemessä 83-vuotiaana.


National Association of Broadcasters Hall of Fame toimii vuosittaisena kunnianosoituksena merkittävälle työlle lähetystoiminnassa. National Association of Broadcasters valitsee vuosittain yhden uuden jäsenen sekä radio- että tv-toiminnan parista.


title: Klaus Michael Grüber

text: Klaus Michael Grüber (2. kesäkuuta 1941 Neckarelz Saksa – 22. kesäkuuta 2008 Belle-Île, Bretagne, Ranska) oli saksalainen teatteri- ja oopperaohjaaja.


title: Klaus Michael Grüber

text: Grüber opiskeli kaksi vuotta Stuttgartin teatterikoulussa, mistä siirtyi Giorgio Strehlerin avustajaksi Milanoon. Myöhemmin hän niitti mainetta Berliinin Schaubühne-teatterin ohjaajana. Hän muutti Ranskaan, jossa jatkoi teatteriohjaajana. Oopperaohjauksia hän teki yhteistyössä muun muassa Claudio Abbadon kanssa. Grüberin kuolema tuli yllättäen, sillä hän oli tekemässä ohjausta Salzburgin musiikkijuhlille Salvatore Sciarrinon oopperasta "Die tödliche Blume".


title: Clarence Hill

text: Clarence Hill (s. 26. kesäkuuta 1951) on bermudalainen entinen nyrkkeilijä ja olympiamitalisti. Hän voitti pronssia yli 81 kilon sarjasta Montréalin olympialaisista 1976. Hill on toistaiseksi Bermudan ainoa olympiamitalisti.


title: Sekantti

text: Sekantti voi tarkoittaa seuraavia:


title: Cecil Hagelstam

text: Cecil Hagelstam (s. 1949) on suomalainen kirjakauppias, Suomen kuuluisin antikvaarisen kirjakaupan pitäjä ja kirjojen keräilijä. Hän perusti vuonna 1977 Helsingin Pietarinkadulle Hagelstamin antikvaarisen kirjakaupan. 1980-luvun alussa liike muutti Fredrikinkadun ja Uudenmaankadun kulmaan Eiran Kirja -kirjakaupan entisiin tiloihin. Kirjakauppa on toiminut myös kustantajana ja julkaissut muun muassa Seppo Hiltusen juhlakirjan.


title: Cecil Hagelstam

text: Cecil Hagelstamin vanhempi veli on antiikkikauppias Wenzel Hagelstam. Veljekset ajautuivat alalle rahoittaessaan opiskelujaan vanhojen esineiden kaupalla. Hagelstam on äitinsä puolelta vapaaherrallista Wrede af Elimä -sukua.


title: Cecil Hagelstam

text: Cecil Hagelstam on Kalevi Kuitusen säätiön puheenjohtaja.


title: Antero Olin

text: Antero Olin (s. 30. kesäkuuta 1948 Sysmä) on suomalainen kuvataiteilija, joka tunnetaan parhaiten taidegraafikkona. Hän asuu ja työskentelee Helsingissä Oulunkylän taiteilijatalossa ja vuosittain myös Budapestissa Unkarissa. Italia, erityisesti Rooma, on aina ollut hänelle tärkeä työskentelypaikka.


title: Antero Olin

text: Olinin ensimmäiset piirustuksen ja maalauksen opettajat olivat Unto Pusa ja Urho Lauanne Helsingissä vuosina 1965–1967. Hän jatkoi taideopintojaan Lahden taideinstituutissa vuosina 1967–1969, mutta vasta opiskellessaan Ruotsin kuninkaallisessa taideakatemiassa Tukholmassa vuosina 1970–1971 hän löysi taidegraafikkona taiteellisesti ja teknisesti viimeistellyn työskentelytapansa.


title: Antero Olin

text: Olin aloitti taiteen opettamisen Suomen Taideakatemian koulussa taidegrafiikan assistenttina vuosina 1974–1980. 1980–1983 hän toimi koulun taidegrafiikan yliopettajana. Hän on jatkanut opettamista koko uransa ajan, ja toiminut aktiivisesti taiteilijajärjestöissä.


title: Antero Olin

text: Antero Olinin teoksia oli näytteillä ensimmäisen kerran vuonna 1968. Sittemmin hänen teoksiaan on nähty eri puolilla maailmaa sadoissa tapahtumissa, näyttelyissä ja kilpailuissa. Samoin hänen teoksiaan on monissa merkittävissä kokoelmissa.


title: Forlì-Cesenan maakunta

text: Forlì-Cesenan maakunta () on maakunta Emilia-Romagnan alueella Italiassa.


title: Forlì-Cesenan maakunta

text: Forlì-Cesenan maakunnan pinta-ala on 2 378 km ja väkiluku vajaat 400 000. Maakunnassa on 30 kuntaa, ja sen pääkaupunki on Forlì. Suurimmat kaupungit ovat Forlì ja Cesena.


title: Suomen antikvariaattiyhdistys

text: Suomen antikvariaattiyhdistys Ry on antikvariaattialan edunvalvonta- ja yhteydenpitojärjestö ja sen lisäksi se edistää vanhan kirjallisuuden tuntemusta ja harrastusta. Yhdistys on perustettu 1941.


title: Suomen antikvariaattiyhdistys

text: Yhdistys on vuodesta 1988 järjestänyt Antikvaariset kirjamessut, jotka nykyisin pidetään kirjamessujen yhteydessä. Yhdistykseen kuuluu n. 20 liikettä.


title: Suomen antikvariaattiyhdistys

text: Yhdistyksen tunnuksen on suunnitellut Signe Hammarsten-Jansson.


title: Parman maakunta

text: Parman maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Parma.


title: Parman maakunta

text: Parman maakunnan pinta-ala on 3 447 km² ja väkiluku noin 450 000. Maakunnassa on 45 kuntaa.


title: Parman maakunta

text: Parman maakunta jakaantuu maisemaltaan kolmeen osaan: tasankoon Pojoen pohjoispuolella, keskusalueen kukkuloihin ja eteläosan vuoristoon, joka on osa Apenniinejä. Alue tunnetaan monista elintarvikkeistaan, ennen kaikkea juustosta ja kinkusta.


title: For Life

text: For Life on Puolan edustuskappale vuoden 2008 Euroviisuissa. Sen esitti Isis Gee. Kappale esitettiin ensimmäisessä semifinaalissa numerolla 10. Se sai 42 pistettä ja myös tuli kymmenenneksi. Näin ollen se pääsi finaaliin, jossa kappale esitettiin jälleen kymmenentenä. Finaalissa se kuitenkin sai vain 14 pistettä ja jäi sijalle 24.


title: J. Chr. Fabritius

text: Sergei (Johan Christian) Fabritius (29. toukokuuta 1890 Moskova – 2. lokakuuta 1946 Helsinki) oli suomalainen insinööri ja everstiluutnantti. Fabritius sai Venäjän vallan aikana koulutuksen linnoitusupseeriksi. Hän johti Suomen sisällissodassa Uudenkaupungin retkikuntaa ja oli Lapin sodan aikana mukana saksalaisten Sonderkommando Nord-tiedusteluyksikön Suomeen masinoimassa vastarintaliikkeessä.


title: J. Chr. Fabritius

text: Fabritiuksen vanhemmat olivat Venäjän armeijan pioneerijoukoissa palvellut kenraaliluutnantti Johannes Christian Fabritius ja venäläiseen aatelissukuun kuulunut Alexandra Svetsin. Hän kävi Haminan kadettikoulua vuoteen 1903 saakka ja suoritti Aleksanteri II:n kadettikoulun 1907 sekä Pietarin sotilasinsinöörikoulun 1910. Fabritius palveli vuosina 1910–1912 Venäjän armeijassa 20. sapööripataljoonassa Väinänlinnassa aliluutnanttina ja pioneeriupseerina. Hän erosi kuitenkin armeijan palveluksesta jo 1912 koska ei voinut hyväksyä Venäjän Suomea kohtaan harjoittamaa politiikkaa, asettui asumaan Viipuriin ja oli venäläisen Rossija osakeyhtiön palveluksessa. Fabritius valmistui insinööriksi Berliinin Deutsches Technikum-oppilaitoksesta 1913.


title: J. Chr. Fabritius

text: Ensimmäisen maailmansodan aikana Fabritius palveli Venäjän armeijassa Galitsian ja Romanian rintamilla ja yleni kapteeniksi ja pataljoonankomentajaksi. Venäjän armeijan rintaman romahdettua Galitsiassa heinä-elokuussa 1917 Fabritius päätti palata Suomeen. Hän matkusti syyskuussa 1917 sekasorron vallassa olleesta Kiovasta Suomeen junalla ja tätä matkaa hän myöhemmin kuvasi romaanissaan "Miehiä jotka eivät unohda".


title: J. Chr. Fabritius

text: Suomen itsenäistyttyä Fabritius oli Rauman poliisimestarina 1917–1918 ja toimi Suomen sisällissodan aikana Uudenkaupungin suojeluskunnan päällikkönä Ahvenanmaan taisteluissa.


title: J. Chr. Fabritius

text: Sodan jälkeen majuriksi 1918 ylennetty Fabritius oli puolustusministeriön tie- ja linnoitustoimiston päällikkönä sekä vuoteen 1926 saakka Oy Granitin linnoitusrakennusten osastonjohtajana. Tämä jälkeen Fabritius oli Lohjan Kalkkitehdas Oy:n rakennuskonstruktöörinä 1927–1929 ja sitten neuvottelevana rakennusinsinöörinä 1929–1946 suunnitellen ja johtaen linnoitusrakennustöitä. Hän toimi Mannerheim-linjan linnoitustöiden pääsuunnittelijana. Fabritius oli lisäksi yleisesikunnan teknillisenä tarkastajana 1932–1938. Hänet ylennettiin everstiluutnantiksi 1936.


title: J. Chr. Fabritius

text: Jatkosodan jälkeen syksyllä 1944 Fabritius oli mukana saksalaisten masinoimassa aseellisessa vastarintaliikkeessä, jonka tarkoituksena oli vakoilu sekä aseellisen vastarinnan järjestäminen Saksan tuella jos Neuvostoliitto miehittäisi Suomen. Fabritius toimi lopulta hankkeen johdossa yleisorganisaattorina. Saksan taholta organisaation johto siirtyi syyskuussa 1944 perustetun RSHA:n Sonderkommando Nord -erikoisyksikön vastuulle. Osasto oli suoraan Ernst Kaltenbrunnerin alainen.


title: J. Chr. Fabritius

text: Fabritius lähti 23. tammikuuta 1945 salaa Kaskisista saksalaisella sukellusveneellä yhdessä SS-joukoissa palvelleiden Lauri Törnin ja Jalo Solmu Korpelan kanssa. Hän oli saapunut alukselle jo 17. tammikuuta neuvottelemaan mukana olleen Sonderkommando Nordin johdon kanssa. Saksalaisten suunnitelmissa oli varjohallituksen kokoaminen Tukholmaan entisen pääministerin ja Saksan suurlähettilään T. M. Kivimäen johdolla ja sabotaasi-iskujen aloittaminen sotakorvaustuotannon tehtaisiin Suomessa. Fabritius ilmoitti vastustavan kantansa ja neuvotteluissa molemmat esitykset hylättiin. Sukellusveneen lähdettyä kohti Saksaan matka päättyi Schwinemündeen josta jatkettiin Pommerinlahden rannalla Üsedomin saarella sijaitsevaan Heringsdorfin kylpyläkaupunkiin Sonderkommando Nordin tukikohtaan. Fabritius toi mukanaan saksalaisille tiedot Suomen armeijan uudesta organisaatiosta ja neuvostojoukkojen määrästä maassa. Fabritius tapasi kenraalieversti Ernst Kaltenbrunnerin Berliinissä 10.-11. helmikuuta 1945. Saksassa Fabritiukselle annettiin pikakurssina tiedusteluun liittyvää erikoiskoulutusta, ja hän palasi saksalaisella lentokoneella Suomeen 21. helmikuuta hyppäämällä laskuvarjolla yhdessä saksalaisen yhdysmiehen kanssa Porin lähelle Pomarkun Valkjärven jäälle.


title: J. Chr. Fabritius

text: Valpo pidätti kevättalvella 1946 Fabritiuksen, Suomeen erikoiskoulutuksen jälkeen palanneen Törnin ja muita salaliittoon osallistuneita henkilöitä. Heitä vastaan käynnistettiin maanpetosoikeudenkäynti mutta Fabritius kuoli vankilassa syksyllä 1946 hoitamattomaan munuaissairauteen oikeudenkäynnin ollessa vielä kesken. Kaikkiaan jutun yhteydessä pidätettiin 50 henkilöä joista oikeuteen joutui 23. Kuritushuone- ja vankeustuomioita langetettiin lopulta 11 henkilölle.


title: J. Chr. Fabritius

text: Nimellä "J. Chr. Fabritius":


title: Zemrën e lamë peng

text: Zemrën E lamë peng oli Albanian edustuskappale vuoden 2008 euroviisuissa. Olta Bokan esittämän kappaleen sanoitti Pandi Laço ja sävelsi Adrian Hila. Kappale esitettiin toisessa semifinaalissa numerolla 6. Kappale sai siinä 67 pistettä sijoittuen sijalle 9. Finaalissa se esitettiin kolmantena, missä se sai 55 pistettä (16. sija).


title: The Fire in Your Eyes

text: The Fire in Your Eyes () oli Israelin edustuskappale vuoden 2008 Euroviisuissa. Kappaleen esitti Boaz Mauda. Kappaleen ovat sanoittaneet ja säveltäneet Dana International ja Shay Kerem. Se tunnetaan myös nimellä Keilu kan. Kappale esitettiin ensimmäisessä semifinaalissa toisena. Se sai 104 pistettä, sijoittui viidenneksi ja pääsi finaaliin. Finaalissa se esiintyi seitsemäntenä, sai 124 pistettä ja sijoittui yhdeksänneksi.


title: The Fire in Your Eyes

text: Kappale esitettiin hepreaksi ja englanniksi. Kappale on muuten täysin hepreankielinen, mutta siinä on kolme englanninkielistä lausetta.


title: Shakkiolympialaiset 1930

text: Shakkiolympialaiset pidettiin vuonna 1930 Hampurissa. Kilpailut pelattiin 13. heinäkuuta – 27. heinäkuuta. Kyseessä olivat järjestyksessään kolmannet shakkiolympialaiset.


title: Shakkiolympialaiset 1930

text: Henkilökohtaiset mitalit jaettiin pistesaaliiden mukaan. Pöytäjärjestyksellä ei ollut merkitystä pisteidenlaskussa.


title: Shakkiolympialaiset 1931

text: Shakkiolympialaiset pidettiin vuonna 1931 Prahassa Tšekkoslovakiassa. Kilpailut kestivät 11. heinäkuuta – 26. heinäkuuta ja kyseessä oli järjestyksessään neljännet viralliset shakkiolympialaiset.


title: Jarmo Mäkelä

text: Jarmo Juhani Mäkelä (s. 11. toukokuuta 1955 Oulu) on suomalainen urheiluvaikuttaja. Hän toimi Suomen Urheiluliiton toimitusjohtajana syyskuusta 2012 toukokuuhun 2018. Mäkelä on toiminut useissa yleisurheilun arvokilpailuissa Suomen joukkueen johtotehtävissä .


title: Jarmo Mäkelä

text: Mäkelän ura urheilun valmennus- ja järjestötoiminnassa alkoi vuonna 1978 Vesannon kunnan liikuntasihteerin tehtävässä. Vuonna 1979 hän siirtyi Kuortaneen urheiluopiston liikunnan lehtoriksi. Tätä tehtävää hän hoiti vuoteen 1986, jonka jälkeen hän toimi vuodet 1986–1988 Suomen Urheiluliiton hyppyjen ja moniotteluiden päävalmentajana. Seuraavat kaksi vuotta eli 1988–1990 hän toimi Suomen Urheiluliiton lajipäällikkönä ja vuodet 1990–2000 päävalmentajana. Ennen toimitusjohtajuutta hän toimi vuodet 2000–2012 liiton huippu-urheilujohtajana. Hän on kuulunut myös SUL:n Valmentajayhdistys ry:n hallitukseen.


title: Jarmo Mäkelä

text: Omalla urheilu-urallaan Mäkelä voitti kymmenottelun Suomen mestaruuden Porissa 1983 tuloksella 7419 pistettä. Ennätyksensä 7427 pistettä hän teki samana vuonna Huittisissa. Hän on lähtöisin Vesannolta ja edusti uransa viimeisinä vuosina Kuortaneen Kuntoa. Hänen tyttärensä Annu Mäkelä on entinen seiväshyppääjä.


title: Arenas Club de Getxo

text: Arenas Club de Getxo on jalkapalloseura Getxon kaupungista Espanjan Baskimaalta. Seura perustettiin vuonna 1909, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: Arenas Club de Getxo

text: Seuran nimi tulee Las Arenasin kaupungiosasta, jossa se perustettiin. Las Arenasissa pelattiin jalkapalloa jo vuonna 1901, ja nykyinen seura perustettiin vuonna 1909. Seuran alkuperäinen nimi oli Arenas Football Club, mutta vuonna 1912 se lyheni muotoon Arenas Club ja nykyisekseen se muutettiin vuonna 1917. Kaupungin nimi on esiintynyt usein, etenkin Francon aikana, myös espanjankielisessä muodossa Guecho.


title: Arenas Club de Getxo

text: Huolimatta nykyisestä vaatimattomasta sarjatasostaan Arenas on yksi espanjalaisen jalkapalloilun pioneereista. Vuodesta 1913 lähtien joukkue otti osaa alueellisiin mestaruussarjoihin, joissa se saavutti menestystä. Tämän myötä joukkue pääsi mukaan Espanjan cupiin, jonka loppuotteluun se ylsi neljästi 1910- ja 1920-luvuilla. Vuosina 1917, 1925 ja 1927 tuloksena oli tappio, mutta vuoden 1919 loppuottelussa Arenas kukisti Barcelonan maalein 5–2.


title: Arenas Club de Getxo

text: Arenas oli kolmen muun baskiseuran Athletic Bilbaon, Real Sociedadin ja Real Uniónin ohella yksi Espanjan kansallisen pääsarjan Primera Divisiónin perustajista vuonna 1928. Se sijoittui parhaimmillaan kolmanneksi kaudella 1929–1930 ja säilytti sarjapaikkansa seitsemän kauden ajan, minkä jälkeen se putosi Segunda Divisióniin. Ensimmäisellä Segunda-kaudellaan 1935–1936 joukkue ylsi jatkosarjaan kamppailemaan sarjanoususta, jonka se kuitenkin menetti viimeisellä kierroksella kärsityn tappion myötä. Espanjan sisällissodan jälkeen Arenas ei enää noussut entiseen loistoonsa ja putosi Segundastakin kuuden kauden jälkeen Tercera Divisióniin. Tässä sarjassa se on pelannut siitä lähtien lukuun ottamatta muutamaa putoamista aluesarjoihin sekä kauden 1979–1980 kestänyttä vierailua Segundan ja Terceran väliin 1970-luvulla perustetussa Segunda División B:ssä.


title: Arenas Club de Getxo

text: Espanjan maajoukkueen tehdessä kansainvälisen ensiesiintymisensä Antwerpenin kesäolympialaisissa vuonna 1920 mukana oli kolme Arenas-taustaista pelaajaa: Pagaza, Sesúmaga ja Vallana. Maajoukkuetta myöhemmin valmentanut Javier Clemente aloitti valmennusuransa Arenasissa kaudella 1975–1976.


title: Shakkiolympialaiset 1933

text: Vuoden 1933 shakkiolympialaiset järjestettiin Folkestonessa, Isossa-Britanniassa. Kilpailu pidettiin välillä 12. heinäkuuta – 23. heinäkuuta. Kyseessä oli järjestyksessään viidennet shakkiolympialaiset.


title: Jorge Brito

text: Jorge Edson Brito (s. 13. lokakuuta 1966) on brasilialainen entinen lentopalloilija ja olympiavoittaja, jonka pelipaikka oli keskitorjuja. Hän oli mukana Brasilian kultaa voittaneessa joukkueessa Barcelonan olympialaisissa 1992.


title: Bruce Baumgartner

text: Bruce Robert Baumgartner (s. 2. marraskuuta 1960 New Jersey) on yhdysvaltalainen entinen vapaapainija, yksi lajinsa menestyneimpiä.


title: Bruce Baumgartner

text: Baumgartner saavutti yhteensä neljä mitalia olympialaisissa; kaikki yli 130 kilon sarjassa. Kultaisen hän voitti Los Angelesista 1984 ja Barcelonasta 1992. Hopeaa hän voitti Soulista 1988 ja pronssia 1996 Atlantasta. Hän voitti kaikki neljä mitaliaan peräkkäisissä kisoissa.


title: Bruce Baumgartner

text: MM-kilpailuissa hän saavutti raskaassa yli 130 kilon sarjassa kolme mestaruutta vuosina 1986, 1993 ja 1995. Hopeaa hän saavutti raskaassa sarjassa vuosina 1989, 1990 ja 1994 sekä pronssia vuosina 1983, 1985 ja 1987.


title: Keith Gardner

text: Keith Alvin Saint Hope Gardner (6. syyskuuta 1929 – 25. toukokuuta 2012 Livingston, New Jersey, Yhdysvallat) oli jamaikalainen yleisurheilija ja olympiamitalisti, joka kilpaili pikajuoksussa.


title: Keith Gardner

text: Gardner oli mukana Länsi-Intian liittovaltion pronssia voittaneessa 4 × 400 metrin viestijoukkueessa Rooman kesäolympialaisissa 1960. Samoissa kisoissa hän sijoittui 110 metrin aitajuoksussa viidenneksi. Melbournessa 1956 Gardner kilpaili 100 metrin juoksussa, 110 metrin aitajuoksussa ja 4 × 400 metrin viestijuoksussa. Pan-Amerikan kisoista Gardner saavutti Jamaikaa edustaen vuonna 1955 hopeaa 110 metrin aitajuoksusta ja 4 × 400 metrin viestistä.


title: Disneyn ihmeellinen maailma

text: Disneyn ihmeellinen maailma () on yhdysvaltalainen Emmy-palkittu televisiosarja, jossa esitetään useita eri Disneyn alkuperäisiä ja aikaisemmin esittämättömiä lyhytanimaatioita ja elokuvia. Sarjaa esitetiin ensi kerran 27. lokakuuta 1954 Yhdysvalloissa nimellä Disneyland, jonka jälkeen sarjan nimi on vaihdellut useaan kertaan. Sarjan alkuvaiheessa ohjelman isäntänä toimivat Walt Disney vuosien 1954–1966 aikana ja hänen jälkeensä Michael Eisner 1986–2005 aikana, jolloin hän toimi myös The Walt Disney Companyn toimitusjohtajana.


title: Disneyn ihmeellinen maailma

text: Disneyn ihmeellisestä maailmasta on esitetty vuodesta 1954 lähtien yli 770 jaksoa, jonka myötä siitä on tullut toiseksi pisimpään esitetty päiväohjelma Hallmark Hall of Famen jälkeen, jota on esitetty 280 jaksoa.


title: Disneyn ihmeellinen maailma

text: Suomessa sarjaa esitettiin Kolmoskanavalla ja myöhemmin MTV3:lla: 1990-luvulla.


title: Shakkiolympialaiset 1935

text: Järjestyksessään kuudennet shakkiolympialaiset pidettiin 16. elokuuta – 31. elokuuta 1935 Varsovassa, Puolassa. Kilpailuun osallistui yhteensä 20 joukkuetta ja 99 pelaajaa.


title: Shakkiolympialaiset 1935

text: Palkinnot parhaasta henkilökohtaisesta menestyksestä menivät (kärkipöydästä alkaen) seuraavasti:


title: Ismail Abilov

text: Ismail Abilov (, s. 9. kesäkuuta 1951) on bulgarialainen vapaapainija ja olympiavoittaja.


title: Ismail Abilov

text: Turkkilaistaustainen Abilov voitti urallaan yhden olympiamitalin, kullan 82 kilon sarjasta Moskovasta 1980. Montréalissa 1976 hän oli saman sarjan viides. MM-kisoista Abilov saavutti kolme mitalia: hopeaa Istanbulista 1974 sarjasta 90 kg ja Minskistä 1975 sarjasta 82 kg sekä pronssia Teheranista 1973 (82 kg). EM-kilpailuista hän saavutti kolme mestaruutta ja yhden hopeamitalin.


title: Ponte San Pietro

text: Ponte San Pietro on runsaan 11 000 asukkaan kaupunki Bergamon maakunnassa Pohjois-Italiassa. Se sijaitsee 40 kilometriä Milanosta koilliseen ja kahdeksan kilometriä Bergamosta länteen Brembojoen varrella.


title: Geok-Tepe

text: Geok-Tepe () eli "Gökdepe" on entinen turkmeenien linnoitus Turkmenistanissa, noin 45 km Ašgabatista luoteeseen. Nykyisin paikalla sijaitseva taajama on Turkmenistanin pääväylien, transkaspian rautatien ja M37-valtatien (E60) varrella.


title: Geok-Tepe

text: Linnoitus oli tärkeän taistelun näyttämö Venäjän vallatessa Keski-Aasiaa 1800-luvun lopussa. Joulukuussa 1880 Geok-Tepeen hyökkäsi 6 000 venäläistä kenraali Mihail Skobelevin johtamana. Linnoitusta puolusti 25 000 turkmeenisotilasta. Linnoitusta piiritettiin 23 päivää ja lopulta 12. tammikuuta 1881 se vallattiin rynnäköllä. Venäläiset olivat onnistuneet kaivamaan tunnelin muurin alle, asentamaan sinne räjähteen ja siten tuhoamaan muurin. Sotilaiden lisäksi linnoituksessa olleet 40 000 siviiliä pakenivat aavikolle, mutta he joutuivat venäläisen ratsuväen takaa-ajamiksi. 8 000 pakenevaa turkmeenia surmattiin, 6 500:n itse linnoituksessa kuolleen lisäksi. Venäläisten tappiot olivat 398 kaatunutta ja 669 haavoittunutta.


title: Martin Ndongo-Ebanga

text: Martin Ndongo-Ebanga (s. 23. maaliskuuta 1966) on kamerunilainen entinen nyrkkeilijä ja olympiamitalisti. Hän voitti pronssia Los Angelesin olympialaisissa 1984 60 kilon sarjasta. Ndongo-Ebanga osallistui myös seuraaviin, vuoden 1988 olympialaisiin. Tuolloin hän kilpaili painoluokkaa ylempänä, hävisi toisen ottelunsa ja sijoittui lopulta jaetulle sijalle 17.


title: Türgüt Aykaç

text: Türgüt Aykaç (s. 1. tammikuuta 1958 Adana) on entinen turkkilainen nyrkkeilijä. Hän voitti pronssia 57 kilon sarjasta Los Angelesin olympialaisissa 1984 voitettuaan pronssiottelussa Peter Konyegwachien 0-5.


title: 13 (Six Feet Underin albumi)

text: 13 on death metal-yhtye Six Feet Underin yhdeksäs studioalbumi. Albumin julkaisi Metal Blade Records 22. marraskuuta 2005.


title: George Abel

text: George Abel (23. helmikuuta 1916 Melville – 16. huhtikuuta 1996 Melville) oli kanadalainen jääkiekkoilija ja olympiavoittaja. Hän oli mukana Kanadan kultaa voittaneessa joukkueessa Oslon olympialaisissa 1952. Hänen nuorempi veljensä Sid Abel oli jääkiekkoilija ja kuului Hockey Hall of Fameen.


title: Luettelo televisiosarjan Siskoni on noita jaksoista

text: Tämä on luettelo televisiosarjan Siskoni on noita jaksoista. Ohjelma alkoi Yhdysvalloissa 7. lokakuuta 1998 ja päättyi 21. toukokuuta 2006.


title: Kirsten Storms

text: Kirsten Renee Storms (s. 8. huhtikuuta 1984 Orlando, Florida, Yhdysvallat) on yhdysvaltalainen näyttelijä, joka tunnetaan parhaiten roolistaan Belle Blackina televisiosarjasta Päivien viemää vuosina1999–2004.


title: Kirsten Storms

text: Storms syntyi Orlandossa, Floridassa Mike ja Karen Stormsille vuonna 1984. Hänellä on nuorempi sisko Gretchen, joka on myös näyttelijä, sekä vanhempi veli Austin.


title: Kirsten Storms

text: Storms asuu Los Angelesissa.


title: Kirsten Storms

text: Näyttelemisen pariin Storms päätyi hyvin nuorena. Ollessaan viisivuotias eräs kykyjen etsiä huomasi Stromsin lahjat esiintyessään lasten näyttelijä koulussa ja vakuutti hänen vanhemmilleen lähettämään tyttärensä opiskelemaan näyttelemistä New Yorkiin. Tämän tilaisuuden vanhemmat myös käyttivät ja pian Storms esiintyi useissa televisiomainoksissa ja teki vuonna 1996 ensi esiintymisensä televisiosarjassa Nooan perilliset.


title: Kirsten Storms

text: Myöhemmin hän muutti perheineen Kaliforniaan, jossa Storms sai vierasroolin televisiosarjassa Seitsemäs taivas esitettyään Laura Cummingsia vuonna 1998 ja 2001. Samalla hän koe-esiintyi pitkäaikaiseen ja suosittuun televisiosarjaan Päivien viemää, jossa hänestä tuli viides Belle Black -hahmoa näytellyt henkilö. Ennen Stormsia roolia esitti Chelsea Butler. Sarjan myötä hän tuli tunnetuksi näyttelijänä ja sai muun muassa pääroolin Disneyn elokuvaan Zenon – Tähtitarhojen sankaritar (1999) ja sen jatko-osiin Zenon – Seikkailu jatkuu (2001), sekä (2004). Myöhemmin vuonna 2002 Storms teki ensimmäisen ääniroolinsa animaatiosarjaan Kim Possible, jossa hän ääninäytteli sarjan päähahmon Kim Possiblen pahinta kilpailijaa koulussa Bonnieta. Näyteltyään viimeisen jaksonsa Päivien viemää televisiosarjassa vuonna 2004, Storms esiintyi sarjan jälkeen muun muassa ssa yhden jakson verran ja jatkoi Kim Possiblessa Bonnien ääninäyttelemistä. Hän oli hahmon roolissa myös elokuvassa (2005). Nykyisin Storms on näytellyt vuodesta 2005 lähtien toisessa pitkäaikaisessa yhdysvaltalaisessa televisiosarjassa General Hospital, sekä vieraiĺlut muutaman kerran sarjaan perustuvassa spin-offissa General Hospital: Night Shift.


title: 3C 75

text: 3C 75 on radiolähde, jonka muodostavat kaksi supermassiivista mustaa aukkoa NGC 1128-galaksissa, Abell 400 -galaksijoukossa noin 300 miljoonan valovuoden päässä Maasta. Tietokonesimulaatioiden mukaan nämä mustat aukot kiertävät toisiaan spiraalinmuotoisella radalla, kunnes lopulta yhdistyvät. Sen punasiirtymä on +0,0230.


title: Ramón Tapia

text: Ramón Tapia Zapata (17. maaliskuuta 1932 Antofagasta – 11. huhtikuuta 1984) oli chileläinen nyrkkeilijä ja olympiamitalisti. Hän voitti hopeaa vuoden 1956 Melbournen olympialaisissa 75 kilon sarjassa.


title: Magellan Navigation

text: Magellan Navigation, Inc. on yhdysvaltalainen paikannuslaitteita valmistava yritys. Sen pääkonttori on Santa Clarassa, Kaliforniassa. Sillä on suunnittelutomistoja myös Nantesissa ja Moskovassa. Sen päätuote on autonavigaattorit kuten Hertzin vuokra-autoissa käytettävä NeverLost.


title: Magellan Navigation

text: Yhtiö aloitti vuonna 1994. Vuonna 2001 ranskalainen Thales osti sen Orbital Sciences Corporation-yhtiöltä 70 miljoonalla dollarilla. Hetken se toimi Thales Navigation-nimellä ja 2006 se myytiin Shah Capital Partners ja muutamille muille investointiyhtiöille 170 miljoonalla dollarilla sen nimen muuttuessa muotoon Magellan Navigation.


title: Magellan Navigation

text: Magellan oli Magellan NAV 1000—laitteellaan ensimmäisen kannettavan GPS-paikantimen toteuttaja vuonna 1989.


title: Ville Vallaton (piirrossarja)

text: Ville Vallaton () on yhdysvaltalaisen DIC Entertainmentin tuottama 78-osainen piirrossarja, joka valmistui vuosina 1986–1988. Sarja kertoo Hank Ketchamin luoma sarjakuvahahmo Ville Vallattoman sekä hänen perheensä ja ystäviensä elämästä.


title: Ville Vallaton (piirrossarja)

text: Suomessa sarjan jaksoja julkaistiin suomenkielisellä dubbauksella VHS-kasetteina 1980-luvun alussa Golden Voicen sekä 1990-luvulla PVP Voicen ja DVD-videoiden Pauli Virta Productionsin tekeminä. Televisiossa sarjan jaksoja on esitetty sekä jälkiäänitettynä että suomenkielisellä tekstityksellä Yle TV1- ja PTV4-kanavalla. 1990-luvun lopussa sarjan uusia jaksoja dubattiin ja niitä esitettiin televisiokanavalla Nelonen. Myöhemmin jaksoja on esitetty maksullisella Fox Kidsillä, C More Juniorilla ja Nelonen Nappulalla. 1990-luvun lopun dubbauksissa Ville Vallattoman äänenä esiintyivät Ulla Ollikainen, Jon-Jon Geitel ja Tom Pöysti.Äänet: Golden Voice Oy


title: Ville Vallaton (piirrossarja)

text: Suomenkieliset äänet:Suomenkieliset äänet:


title: Chen Yanqing

text: Chen Yanqing (, s. 5. huhtikuuta 1979 Suzhou) on kiinalainen painonnostaja ja kaksinkertainen olympiavoittaja.


title: Chen Yanqing

text: Chen voitti ensimmäiset maailmanmestaruusmitalinsa Chiang Maissa 1997, jolloin hän voitti kultaa 64-kiloisten sarjassa yhteistuloksessa ja työnnössä sekä sijoittui hopealle tempauksessa. Kaksi vuotta myöhemmin Ateenan MM-kisoissa Chen toisti yhteistuloksen maailmanmestaruuden, mutta voitti tällä kertaa myös tempauksessa MM-kultaa ja jäi työnnössä hopealle.


title: Chen Yanqing

text: Chen voitti kultaa Ateenan olympialaisissa 2004 alle 58-kiloisten sarjassa. Samassa sarjassa hän voitti mestaruuden Aasian kisoissa Dohassa 2006. Pekingissä 2008 Chen toisti Ateenan suorituksenta ja voitti toisen olympiakultansa tekemällä samalla yhteistuloksen työnnön olympiaennätykset.


title: Gunnar Eriksson

text: Gunnar Eriksson (13. syyskuuta 1921 – 8. heinäkuuta 1982) oli ruotsalainen hiihtäjä.


title: Gunnar Eriksson

text: Vuoden 1948 talviolympialaisista Eriksson sai kaksi mitalia, kultaa 4 × 10 kilometrin viestihiihdosta sekä pronssia 18 kilometriltä, jossa Ruotsi otti kolmoisvoiton. Viestin kolmannella osuudella Eriksson oli hopeamitalille hiihtäneen Suomen Sauli Rytkyä yli kaksi minuuttia nopeampi ja tuli vaihtoon ylivoimaisessa johdossa.


title: Gunnar Eriksson

text: Vuoden 1950 MM-hiihdoissa Eriksson voitti 50 kilometrin kisan, jossa Ruotsi sai neloisvoiton, ja sijoittui 18 kilometrillä 14:nneksi. Vuoden 1952 olympialaisten 50 kilometrin hiihdossa hän väsyi nopeasta alkuvauhdistaan ja jäi 12:nneksi yli 22 minuuttia kisan voittaneelle Veikko Hakuliselle hävinneenä. Vuoden 1954 MM-kisoissa hän sijoittui 30 kilometrillä 15:nneksi ja 50 kilometrillä 21:nneksi.


title: Gunnar Eriksson

text: Eriksson voitti 50 kilometrin kilpailun Salpausselän Kisoissa vuonna 1951. Hän ei voittanut yhtään henkilökohtaista Ruotsin-mestaruutta. Seuratasolla hän edusti IFK Moraa.


title: Metallurg Novokuznetsk

text: HK Metallurg Novokuznetsk on venäläinen jääkiekkoseura. Sen kotikaupunki on Novokuznetsk Kemerovon alueella Etelä-Siperiassa. Joukkue pelaa Venäjän toiseksi korkeimmassa sarjassa VHL:ssä.


title: Metallurg Novokuznetsk

text: Seura on perustettu vuonna 1949. Kotiottelunsa joukkue pelaa Kuznetskin metallurgien urheilupalatsissa, johon mahtuu runsas 7 500 henkeä.


title: Metallurg Novokuznetsk

text: Tätä ennen se pelasi vielä kaudella 2007–2008 Venäjän Superliigassa. Seuran paras saavutus Superliigasta oli pronssi kaudelta 1999–2000. KHL:ssä joukkue on pärjännyt keskitasoa heikommin.


title: Metallurg Novokuznetsk

text: "päivitetty 28.1.2019"


title: Metallurg Novokuznetsk

text: "Lähde: EliteProspects"


title: Mustamulta

text: Mustamulta eli tšernoseemi ("tšernozem") on muun muassa Venäjän, Ukrainan ja Kazakstanin pitkää ruohoa kasvavilla suhteellisen kosteilla lauhkeilla aroilla esiintyvä, hyvin ravinteikas ja viljelyyn erittäin soveltuva maannos. Niinpä monet mustanmullan alueet on otettu viljelykseen.


title: Mustamulta

text: Venäjällä mustaamultaa esiintyy Voronežin–Kurskin leveysasteilla. Mustaamultaa on myös Kanadan ja Texasin preerioilla. Mustanmullan aluetta kuivemmilla alueilla esiintyy kastanjanruskeaa maannosta eli kastanoseemiä eli ”ruskeaa tšernoseemiä”, joka ei ole yhtä ravinteikasta.


title: Mustamulta

text: Mustanmullan syntymisen edellytys on lämmin mannerilmasto, puuton arokasvillisuus ja kuohkea, kalkkipitoinen maalaji. Humuspitoisuus on yleensä 3–5 prosenttia, ei juuri yli 10 prosenttia. Mustamulta on fysikaalisilta ja kemiallisilta ominaisuuksiltaan ihanteellista viljelykselle.


title: Selim Tapola

text: Selim Angervo Tapola (19. syyskuuta 1912 Helsinki – 1974) oli suomalainen maisteri ja kirjailija joka käytti myös nimimerkkejä "Jori Tervanto" ja "Tero Uskali". Varsinaiselta ammatiltaan hän oli rautatievirkamies.


title: Selim Tapola

text: Tapola toimitti vuosina 1949-1951 ilmestynyttä Sormenjälki-jännityslukemistoa. Hän kirjoitti omalla nimellään ja Jori Tervannon nimimerkillä rikos- ja seikkailukertomuksia eri lehtiin, muun muassa Seikkailujen maailmaan, aina 1970-luvulle saakka. Tapola teki myös käsikirjoituksen Valentin Vaalan 1947 ohjaamaan elokuvaan Maaret - tunturien tyttö sekä 1950-luvun alussa valmistuneisiin lyhytelokuviin "Puuta - Trä" (1950) ja "Päivä seudulla Päijänteen" (1953).


title: M'saken

text: M'saken (, myös Masakin ja Msaken) on kaupunki pohjoisessa Tunisiassa lähellä Soussen kaupunkia. Kaupungin asukasluku on 55 721 (2004).


title: Luettelo Marko Haaviston kappaleista

text: Tämä on luettelo Marko Haaviston levyttämistä kappaleista aakkosjärjestyksessä.


title: Nemo (kirjankustantamo)

text: Kustannusosakeyhtiö Nemo on vuonna 1997 toimintansa aloittanut helsinkiläinen yleiskustantamo. Se siirtyi Otavan omistukseen lokakuussa 2016.


title: Kofi Kingston

text: Kofi Sarkodie-Mensah (s. 14. elokuuta 1981) on ghanalais-amerikkalainen vapaapainija. Hänet tunnetaan kehänimellä Kofi Kingston. Kingston painii WWE:n Smackdown brändissä.


title: Kofi Kingston

text: Kofi Kingston teki ammattilaisdebyyttinsä vuonna 2005 New England Championship Wrestlingissä. Myöhemmin hän siirtyi Chaotic Wrestlingin pariin. Tällöin hän käytti kehänimenään Kofi Nahaje Kingston.


title: Kofi Kingston

text: Kingston teki sopimuksen WWE:n kanssa 2006, jonka myötä hän pääsi ECW:hen. Kuitenkin hän teki debyyttinsä ECW:ssä vasta vuonna 2008.


title: Kofi Kingston

text: 6. joulukuuta Kingston aloitti ECW:ssä, mutta vain kertomalla itsestään videon kautta. Kofin debyytti matsi oli 22. tammikuuta, 2008 David Owensia vastaan ja hän voitti matsin. Kingstonilla oli noin viiden kuukauden voittoputki ECW:ssä, mutta 20. toukokuuta hän hävisi Shelton Benjaminille, jonka kanssa Kofi oli vihoissa. Heidän feudi loppui 24. kesäkuuta, Extreme rules matsissa, jonka Kingston voitti.


title: Kofi Kingston

text: 2008 WWE Draftissa Kofi siirtyi RAW:hon. Hän voitti Chris Jerichon Night of Championsissa Intercontinental mestaruudesta, mutta hävisi vyönsä SummerSlamissa Winner Takes All matsissa. Panoksena oli myös Women's mestaruus. RAW:ssa 27.10.08 Kofi voitti World Tag Team mestaruuden CM Punkin kanssa. He pitivät mestaruuksiaan 13.12.2008:een asti, kunnes hävisivät WWE:n suorassa tapahtumassa mestaruutensa John Morrison & The Miz. Kingston voitti Kanen 26.01 2009 ja karsiintui No Way Out:n Elimination Chamber matsiin taistelemaan World Heavyweight mestaruudesta, muttei voittanut matsia, koska Edge hyökkäsi Kofin sisääntulon aikana. 9. maaliskuuta Kingston selätti Chris Jerichon Ric Flairin häirinnän seurauksena. Ottelun voitettuaan hän pääsi mukaan Money in the bank otteluun WrestleMania:ssa, mutta Money in the Bank matsin voitti CM Punk. Kingston voitti 1.6. 2009 käydyssä US championship matsissa RAW:ssa. Kingston voitti United States mestaruuden MVP:ltä. Extreme Rules (2009) tapahtumassa oli Fatal 4-Way matsi, johon osallistuivat William Regal,Matt Hardy ja MVP. Kofi voitti matsin ja säilytti mestaruuden. 25. kesäkuuta WWE Superstarsissa Kofi puolusti mestaruuttaan Triple Threat matsissa Matt Hardya ja MVP vastaan. Hän hävisi mestaruutensa The Mizille RAW -ohjelmassa. 26. lokakuuta Kingston aloitti feudin Randy Ortonin kanssa. Heidän välillään on ollut useita matseja kuten matsi WWE TLC:ssä 13. joulukuuta jonka Orton voitti. 1. helmikuuta Kingston voitti qualifying matsin Big Show’ta vastaan diskauksella ja pääsi osallistumaan Elimination Chamber 2010:ssä matsiin WWE Championship mutta ei voittanut matsia koska Sheamus eliminoi hänet. WrestleMania XXVI:ssä hän osallistui Money in the Bank ladder matsiin jonka kuitenkin voitti Jack Swagger.


title: Kofi Kingston

text: 26. huhtikuuta 2010, osana 2010 WWE Draftia, Kingston siirrettiin Smackdowniin. Hän voitti ensimmäisessä Smackdown matsissaan Chris Jerichon. Seuraavassa jaksossa hän osallistui neljän miehen turnaukseen vapautetusta Intercontinental mestaruudesta, kun Theodore Long oli antanut potkut Drew McIntyrelle. Turnauksen ensimmäisessä matsissa hän voitti Dolph Zigglerin ja toisesa ottelussaan Christianin. Hänestä piti tulla uusi Intercontinental mestari mutta Drew McIntyre tuli kehään mukanaan Vince McMahonin kirjoittama lappu, jossa ilmoitettiin Theodore Longin toimineen vastuuttomasti ja McIntyren jatkavan WWE:ssä Intercontinental-mestarina. WWE Over the Limit ppv:ssä Kingstonilla ja McIntyrella oli mestaruusottelu, jonka Kingston voitti ja tuli virallisesti toisen kerran Intercontinental-mestariksi.


title: Yves Dreyfus

text: Yves Dreyfus (s. 17. toukokuuta 1931 Clermont) oli ranskalainen miekkailija ja olympiamitalisti. Hänen aseenaan oli kalpa.


title: Yves Dreyfus

text: Dreyfus saavutti kahdesti joukkuekilpailun olympiapronssia; Melbournessa 1956 joukkueeseen kuuluivat hänen lisäkseen Armand Mouyal, Claude Nigon, Daniel Dagallie, René Queyroux ja René Coicaud. Tokiossa 1964 lisäjäseninä olivat puolestaan Claude Brodin, Claude Bourquard, Jack Guittet ja Jacques Brodin. Maailmanmestaruuskilpailuista hän voitti henkilökohtaisesta kilpailusta hopeaa 1963 ja pronssia 1962.


title: Kaarle Hirvonen

text: Kaarle Erkki Ensio Hirvonen () oli suomalainen historiantutkija, kääntäjä ja kirjailija. Hirvonen toimi Helsingin yliopiston antiikin Kreikan sosiaalihistorian dosenttina 1969–1981.


title: Kaarle Hirvonen

text: Hirvonen julkaisi useita viihde- ja nuorisokirjoja 1940-luvulla. Hän teki käsikirjoituksia myös useisiin lähinnä matkailuaiheisiin lyhytelokuviin 1940-luvulta aina 1960-luvun alkuun ja laati lisäksi käsikirjoituksen Ilmari Unhon ohjaamaan elokuvaan "Kalle-Kustaa Korkin seikkailut" (1949). Myöhemmin Hirvonen keskittyi lähinnä antiikin kirjallisuuden käännöstyöhön.


title: Pirkkalan Pingviinit

text: Pirkkalan Pingviinit on pirkkalalainen vuonna 1987 perustettu jääkiekkoseura. Seuran edustusjoukkue pelasi Suomi-sarjassa kausilla 2010–2013. Nuoren Suomen sinettiseura Pingviineillä on juniorijoukkueita mm. B-, C-, D-, E- ja F- junioreissa sekä C- tyttöjoukkue. Seuralta löytyy myös seniorijoukkueet Papat ja Mammat.


title: Kunnanvaltuusto

text: Kunnanvaltuustot (kaupungeissa voidaan käyttää nimitystä kaupunginvaltuusto) ovat kuntien ja kaupunkien ylintä päätösvaltaa käyttäviä elimiä, joiden jäsenet valitaan yleensä vaaleilla. Eri maissa valtuustojen tehtävät ja valintatavat vaihtelevat. Maailman vanhin toimiva kunnanvaltuusto on Lontoon Cityssä.


title: Kunnanvaltuusto

text: Suomessa pakollisia kunnanvaltuuston valitsemia toimielimiä ovat kunnanhallitus (kaupungeissa nimeltä kaupunginhallitus), tarkastuslautakunta ja keskusvaalilautakunta.


title: Kunnanvaltuusto

text: Kuntaa johtaa joko virkasuhteessa oleva kunnanjohtaja tai luottamushenkilönä toimiva pormestari. Kunnanjohtaja toimii kunnanvaltuuston ja kaupunginvaltuuston esittelijänä. Kunnanjohtajan alaisuudessa yleensä on toiminut kunnansihteeri (kaupungeissa kaupunginsihteeri), jota nykyään kutsutaan monissa tapauksissa hallintojohtajaksi.


title: Shakkiolympialaiset 1939

text: Järjestyksessään kahdeksannet shakkiolympialaiset pidettiin 24. elokuuta – 19. syyskuuta vuonna 1939 Buenos Airesissa, Argentiinassa.


title: Shakkiolympialaiset 1939

text: Koska olympialaisiin osallistui yhteensä 27, päätettiin pitää ensin alkukarsinnat, ja sen jälkeen pelata finaalit kahdessa lohkossa.


title: Shakkiolympialaiset 1939

text: Kisojen finaalit alkoivat 1. syyskuuta, samana päivän alkoi myös toinen maailmansota. Tämä aiheutti hämmennystä etenkin eurooppalaisissa joukkueissa, minkä seurauksena useita pelaajia vetäytyi kisoista. Englannin joukkue vetäytyi kokonaan. Järjestäjät kokoontuivat kaikkien joukkueiden kapteenien kanssa pohtimaan, miten kisoille käy. Kisoja päätettiin jatkaa loppuun saakka.


title: Shakkiolympialaiset 1939

text: Koska osa maista oli sodassa keskenään, niiden pelaajat kieltäytyivät pelaamasta keskenään. Useita otteluita sovittiin tasapeliksi tuloksella 2-2. Näihin kuuluivat muun muassa Ranska-Saksa ja Puola-Saksa.


title: Shakkiolympialaiset 1939

text: Henkilökohtaiset palkinnot jaettiin molemmissa finaaleissa. Vain finaalien suoritukset laskettiin mukaan. Palkinnot on lueteltu alkaen pöydältä yksi.Sodan takia useat pelaajat jäivät vakituisesti Argentiinaan. Heihin kuuluivat muun muassa: Miguel Najdorf, Paulino Frydman, Gideon Stahlberg, Erich Eliskases, Paul Michel, Ludwig Engels, Albert Becker, Heinrich Reinhardt, Jiří Pelikán, Karel Skalička, Markas Luckis, Movsas Feigins, Ilmar Raud, Moshe Czerniak, Meir Rauch, Victor Winz, Aristide Gromer, Franciszek Sulik, Adolf Seitz, Chris De Ronde, Zelman Kleinstein, Sonja Graf ja Paulette Schwartzmann.


title: Lizzie McGuire: Popstar

text: Lizzie McGuire: Popstar on yhdysvaltalaiseen tv-sarjaan perustuva elokuva vuodelta 2003.


title: Lizzie McGuire: Popstar

text: Ujo ja vähän kömpelö koulutyttö Lizzie McGuire (Hilary Duff) ei voi kerskua kovin hyvällä itsetunnolla - hän ei edes kykene pitämään puhetta koulun päättäjäisissä. Jotain kivaa on kuitenkin tiedossa; luokkaretki ikuiseen kaupunkiin, Roomaan. Lizzie törmää ensimmäisenä päivänä nuoreen Paoloon (Yani Gellman), tunnetun italialaisen popduon komeaan laulajaan. Lizzie ja Paolon pari Isabella muistuttavat toisiaan kuin kaksi marjaa (hiuksia lukuun ottamatta) ja koska Isabella on lopettanut laulamisen, pyytää Paolo Lizzietä tämän tilalle. Lizzie epäröi, mutta ihastuu pian ajatukseen.


title: Unkarin kansantasavalta

text: Unkarin kansantasavalta () oli Unkarin valtion virallinen nimi vuosina 1949–1989, jolloin Unkarin kommunistisella puolueella oli johtava asema. Unkarin kansantasavalta oli Varsovan liiton jäsenvaltio, ja sen ulkopolitiikka oli Neuvostoliitolle myönteistä. Maa kuului lisäksi SEViin osallistuen näin sosialististen maiden taloudelliseen työnjakoon clearing-kaupan kautta.


title: Unkarin kansantasavalta

text: Puna-armeijan vapauttaessa ja perustaessa tukikohtia Unkariin perustettiin poliisiorganisaatio AVO valvomaan oppositiota ja kommunistisella progandalla vaikutettiin Neuvostoliiton tukeman kommunistisen puolueen vallan laillistamiseen maassa. Unkarin kommunistinen puolue sai vain 17 prosenttia äänistä demokraattisesti järjestyissä vaaleissa, joissa itsenäinen talonpoikais- ja maataloustyöläisten puolue muodosti hallituskoalition pääministeri Zoltán Tildyn johdolla vuonna 1945. Kommunistit painostivat hallitusta myöntämään heille sisäministerin viran. Sisäministeriksi tuli kommunisti László Rajk, joka perusti AVO:n vuonna 1946. Neuvostoliitto painosti Mátyás Rákosin ottamaan vallan vuonna 1947. Rákosi painosti eroamaan hallituksen jäsenet, jotka olivat ei-kommunisteja, koska he olivat "fasisteja". Unkari julistettiin sosialistiseksi kansantasavallaksi vuonna 1949. Stalinin kuoleman jälkeen pääministeriksi valittiin Imre Nagy vuonna 1953. Vuonna 1956 tapahtui Unkarin kansannousu, jonka Varsovan liiton maat Romaniaa lukuun ottamatta kukistivat Neuvostoliiton johdolla estääkseen Unkaria irtautumasta Neuvostoliiton ulkopolitiikan ja Itä-Euroopan sosialististen maiden piiristä.


title: Unkarin kansantasavalta

text: Unkarin valtio muutti luonnettaan "tavanomaiseksi" tasavallaksi Berliinin muurin murruttua ja Neuvostoliiton suoran vaikutuksen heikennyttyä.


title: Stone the Crows

text:
Stone the Crows oli vuosina 1969–1973 toiminut skotlantilainen rock-yhtye.
Yhtye aloitti nimellä The Power kitaristi Leslie Harveyn johtamana. Yhtyeeseen liittyi vanhemman veljensä Alex Harveyn esittämänä mukaan soul- ja bluesvaikutteinen laulaja Maggie Bell, joka oli ollut erilaisissa klubiyhtyeissä päivätöiden ohella.


title: Stone the Crows

text:
Muut jäsenet olivat John McGinnis - kosketinsoittimet, Colin Allen - rummut ja James (Jim) Dewar - basso. Yhtye kiersi Manner-Euroopassa klubeissa ja USAn sotilastukikohdissa.
1969 Led Zeppelin -yhtyeen manageri Peter Grant kiinnostui ja alkoi hoitaa heidän asioitaan keksien myös nimen Stone the Crows slangisanonnasta, joka ilmaisee yllätystä tai inhoa.


title: Stone the Crows

text:
Tällä kokoonpanolla yhtye teki 1970 Polydor-levy-yhtiölle albumit "Stone the Crows" ja "Ode to John Law".
Maggie Bellin tyyliä verrattiin Janis Jopliniin, ja häntä pidettiin yleisesti Britannian vahvimpana naispuolisena rock-laulajana. Vuonna 1972 hän voitti Top Girl Singer Awards -palkinnon.
1971 Ronnie Leahy ja Steve Thompson korvasivat McGinnisin ja Dewarin, joka liittyi myöhemmin entisen Procol Harum -kitaristi Robin Trowerin Jude ja Robin Trower Group -kokoonpanoihin basisti/laulajaksi.
Stone the Crowsin uudelta kokoonpanolta ilmestyi 1972 albumi "Teenage Licks".


title: Stone the Crows

text: Yhtye konsertoi tulevan "'Ontinuous Performance" -albumin äänitysten välillä Swansean yliopiston esittäytymisjuhlassa Walesissa toukokuussa 1972. Kappaletta kuuluttaessaan Leslie Harvey sai sähköiskun viallisen kitaravahvistimen johdettua verkkovirran kitaraan ja edelleen Harveyn ja käyttämänsä laulumikrofonin kautta maahan. Muut saivat iskuja irrotusyrityksissä, ja Harvey menehtyi elvytyksestä huolimatta.


title: Stone the Crows

text: Yhtye jatkoi Maggie Bellin johdolla. Harveyn tilalle haluttiin John Mayall's Bluesbreakers ja perustamastaan Fleetwood Mac -yhtyeistä tunnetuksi tullut kitaristi/laulaja Peter Green. Hän oli vetäytynyt musiikkielämästä syrjään mielenterveysongelmien vuoksi. Harjoituksissa hän totesi ettei pystyisi lavaesiintymisiin. Seuraavissa konserteissa tuuraajana toimi Yes-yhtyeen Steve Howe.


title: Stone the Crows

text:
Uudeksi vakituiseksi kitaristiksi tuli aiemmin Thunderclap Newman -yhtyeessä soittanut Jimmy McCulloch, jonka kanssa "'Ontinuous Performance" viimeisteltiin. Albumi ilmestyi 1972 ja saavutti Britanniassa listasijan 33.
Yhtyeen tunne ei silti palannut entiselleen traagisen tapauksen jälkeen, ja se hajosi 1973.


title: Stone the Crows

text:
Maggie Bell keskittyi soolouraansa, ja McCulloch liittyi Paul McCartneyn Wings-yhtyeeseen. Hän kuoli syyskuussa 1979 26-vuotiaana.
Colin Allen liittyi hollantilaiseen Focus-yhtyeeseen ja Steve Thompson John Mayall's Bluesbreakersiin.
Yhtyeen nimeä kantava kokoelma ilmestyi 1976. Sitä ei siis pidä sekoittaa em. albumiin.


title: Stone the Crows

text: Maggie Bell huomattiin myös Suomessa. Hän voitti Soundi-lehden 1974 ja 1975 lukijoiden vuosiäänestykset naislaulajien sarjassa ollen kolmas 1973. Häntä ei tule sekoittaa amerikkalaiseen soul-laulaja Madeline Belliin.


title: Murray-Darling-jokialue

text: Murray-Darling-jokialue on jokialue Australiassa. Alueen läpi virtaa maan kolme suurinta jokea, joista kaksi suurinta, Murray (2 530 km) ja Darling (2 740 km), ovat antanut alueelle sen nimen. Kolmanneksi suurin joki on Murrumbidgee (1 575 km). Murray-Darling-jokialue muodostaa seitsemännesosan koko Australian pinta-alasta ja kattaa 1 061 469 neliökilometrin alueen. Murray-Darling-jokialueen tärkein luonnonvara on vesi, jota käytetään muun muassa kasteluun. Neljän osavaltion alueelle levittäytyvän jokialueen vesistä on riippuvaisia noin kolme miljoonaa australialaista.


title: Murray-Darling-jokialue

text: Murray-Darling-jokialueella sijaitsee yli 40 % valtaosin kuivan Australian maatiloista. Jokialue on maan tärkein maatalousalue. Sen useissa osissa on huomattu vesivarantojen olevan huomattavasti ylivarattuja tai ylikäytettyjä. Murray-Darling-jokialuetta pidetään tärkeänä myös sen luonnon monimuotoisuuden vuoksi. Alueelle tiedetään elävän useita satoja eläinlajeja, joista 35 lintu-, 16 nisäkäs- ja 35 kalalajia on määritelty uhanalaisiksi.


title: Laulava sydän (ohjelmasarja)

text: Laulava sydän oli vuosina 1998–2002 Yle TV2:lla esitetty musiikkiohjelma. Sarja perustui erilaisiin teemoihin, kuten esimerkiksi The Beatles ja Juice Leskinen. Kappaleisiin koetettiin löytää sopivia ja yllättäviäkin tulkitsijoita. Taustayhtyeenä oli usein Agents. Sarja oli suunnattu musiikin ystäville, eikä siinä ollut juontajia.


title: Laulava sydän (ohjelmasarja)

text: "Laulavan sydämen" esityksistä on julkaistu myös CD- ja DVD-koosteita.


title: Lapsivesipisto

text: Lapsivesipisto eli amniocentesis, amniosenteesi, lapsivesipunktio on punktio, jolla otetaan vatsanpeitteiden läpi näyte lapsivedestä. Näytteestä voidaan tutkia monenlaisia sikiön sairauksia jo raskauden aikana. Punktio on kuitenkin jonkin verran riski, sillä arvioidaan että noin yksi 200:sta raskaudesta päättyy keskenmenoon; tosin Suomessa keskenmenojen määrä on esimerkiksi Turussa ollut vielä tätä arviota pienempi.


title: Laulava sydän

text: Laulava sydän on Edvin Laineen ohjaama suomalainen elokuva vuodelta 1948.


title: Laulava sydän

text: Musiikkipitoisen elokuvan käsikirjoitus on Toivo Kauppisen. Laulujen sanat on kuitenkin kirjoittanut Kerttu Mustonen, joka kuului tuon ajan johtaviin sanoittajiin.


title: Laulava sydän

text: Elokuva kertoo sodassa haavoittuneesta pankkivirkailijasta (Tauno Palo), joka on jäänyt riippuvaiseksi lääkkeistä. Vaimo pettää häntä, mutta hän löytää elämänhalun iskelmalaulajana. Löytyy myös uusi rakkaus, sairaalassa häntä hoivaava sisar hento valkoinen.


title: Laulava sydän

text: Tuottaja T. J. Särkkä oli löytänyt "Laulavan sydämen" Eila Peitsalon lehti-ilmoituksella. Hän piti tämän roolisuoritusta niin hienona, että halusi Peitsalon uuteenkin elokuvaan "Irmeli, seitsentoistavuotias" (1948).


title: Laulava sydän

text: Aikalaisarvioissa elokuva sai kiitosta musiikkielokuvana ja komediana, mutta yleisesti huomautetaan, että elokuvan traagiset ainekset jäivät liian kevyelle käsittelylle. Tulos olisi ollut parempi, jos se olisi pysynyt johdonmukaisesti kevyessä linjassaan. Syyksi on epäilty kiirettä. Elokuvan valopilkuksi nousee lapsinäyttelijä Annika Sipilä.


title: Laulava sydän

text: Myöhemmässä arviossa todetaan että elokuva on oudon toimiva yhdistelmä musiikki-iloittelua, tiivistä jännitysnätelmää ja sotavuosien jälkeisiä tuntoja purkavaa aikalaisdraamaa. Elstelän roolisuoritus saa kiitosta.


title: Michael Redd

text: Michael Wesley Redd (s. 24. elokuuta 1979 Columbus, Ohio) on yhdysvaltalainen uransa lopettanut koripalloilija. Hän pelasi vuonna 2012 päättyneellä NBA-urallaan 11 kautta Milwaukee Bucksissa ja yhden Phoenix Sunsissa. Hänet varattiin numerolla 43 Ohion osavaltionyliopistosta.


title: Michael Redd

text: Redd pelasi NBA-urallaan yhteensä 629 runkosarja- ja 16 pudotuspeliottelua. Hän oli kahdella kaudella NBA:n kymmenen eniten pisteitä tehneen pelaajan joukossa, kausina 2003–2004 (viides) ja 2005–2006 (yhdeksäs). Yhden kauden piste-ennätyksensä 2 028 hän teki kausista jälkimmäisellä. Hänen paras pistekeskiarvonsa 26,7 on kuitenkin kaudelta 2006–2007, jolla hän oli sivussa 29 ottelua polvivaivojen vuoksi. Hän pelasi ssa vuonna 2004 ja valittiin myöhemmin samana vuonna . Hänen uransa loppupuoli oli loukkaantumisten haittaama.


title: Michael Redd

text: Redd on Milwaukee Bucksin historian neljänneksi eniten pisteitä tehnyt pelaaja Kareem Abdul-Jabbarin, Glenn Robinsonin ja Sidney Moncriefin jälkeen. Hänen nimissään on seuran yhden ottelun piste-ennätys 57, jonka hän saavutti 11. marraskuuta 2006 ottelussa Utah Jazzia vastaan. 20. helmikuuta 2002 hän teki ottelussa Houston Rocketsia vastaan kahdeksan kolmen pisteen koria ottelun viimeisellä neljänneksellä, mikä on NBA:n ennätys (eniten kolmen pisteen koreja yksittäisellä neljänneksellä).


title: Michael Redd

text: Redd voitti Yhdysvaltain maajoukkueen riveissä olympiakultaa Pekingissä 2008.


title: Erytritoli

text: Erytritoli (1,2,3,4-butaanitetroli), joka tunnetaan Suomessa myös kauppanimellä karppisokeri, on lähes kaloriton sokerialkoholi, jota käytetään makeutusaineena ja hammasmädän eli karieksen ennaltaehkäisyyn.


title: Erytritoli

text: Erytritolia esiintyy luonnollisesti pieninä määrinä monissa hedelmissä ja sienissä ja sitä valmistetaan fermentoimalla teollisesti hiilihydraatteja, kuten rypälesokeria eli glukoosia, hiivojen avulla. Erytritolin ravintoarvoksi määritellään alle 0,9 kJ/g tai alle 0,2 kcal/g.


title: Erytritoli

text: Erytritoli vaikuttaa nykytiedon mukaan olevan ksylitolia tehokkaampi torjumaan kariesta.


title: Erytritoli

text: Erytritolin käytöllä ei ole vaikutusta verensokeriin ja sen laksatiiviset vaikutukset ovat muita sokerialkoholeja huomattavasti vähäisempiä, vaikkakaan eivät täysin merkityksettömiä. Jatkuvassa käytössä ruoansulatus tottuu sokerialkoholin mahdolliseen laksatiivisen vaikutukseen jolloin oireet vähenevät tai loppuvat kokonaan.


title: Erytritoli

text:
Erytritolin makeus on vain 60–80 % sakkaroosin makeudesta.
Erytritolin elintarvikkeissa käytettävä E-koodi E 968.


title: Ronnie Lane

text: Ronnie Lane (1. huhtikuuta 1946 – 4. kesäkuuta 1997) oli englantilainen lauluntekijä ja basisti.


title: Ronnie Lane

text: Lane perusti Steve Marriottin kanssa Small Faces -yhtyeen vuonna 1965. Marriotin lähdettyä vuoden 1969 aattona muuttui Small Faces lisäjäsenten myötä The Facesiksi. Ronnie Lane jätti yhtyeen 1973 ja perusti Ronnie Lane's Slim Chancen ja teki soololevyjä. Vuonna 1977 hän teki Pete Townshendin kanssa yhteislevyn "Rough Mix".


title: Ronnie Lane

text: Lane sairasti pitkään MS-tautia.


title: Benjamin Becker

text: Benjamin Becker (s. 16. kesäkuuta 1981 Merzig) on saksalainen tennispelaaja. Hän on parhaimmillaan ollut maailmanlistalla sijalla 38.


title: Benjamin Becker

text: Becker on vuonna 2005 alkaneella ammattilaisurallaan yltänyt kerran ATP-turnauksen loppuotteluun, Bangkokissa 2007. Tiellään loppuotteluun hän voitti muun muassa Carlos Moyàn ja Tomáš Berdychin. Loppuottelussa hän hävisi Dmitri Tursunoville eräluvuin 2–6, 1–6. Ensimmäisen ATP-turnauksensa Becker voitti 's-Hertogenboschissa 2009. Turnaukseen karsintojen kautta selviytynyt Becker voitti toisella kierroksella Fernando Verdascon ja välierissä Rainer Schüttlerin. Finaalissa hän voitti Raemon Sluiterin lukemin 7–5, 6–3.


title: Benjamin Becker

text: Grand Slam -turnauksissa Becker on kerran yltänyt neljännelle kierrokselle. Tämä tapahtui Yhdysvaltain avoimissa 2006, jolloin hän voitti ensin Filippo Volandrin, sitten Sébastien Grosjeanin ja kolmannella kierroksella Andre Agassin eräluvuin 7–5, 6–7(4), 6–4, 7–5. Tuo ottelu jäi Agassin ammattilaisuran viimeiseksi. Neljännellä kierroksella Becker hävisi Andy Roddickille luvuin 3–6, 4–6, 3–6. Toiselle kierrokselle hän on yltänyt Wimbledonissa 2006 voitettuaan Juan Ignacio Chelan ja samassa paikassa vuonna 2008 voitettuaan neljänneksi sijoitetun Nikolai Davydenkon. Wimbledonissa 2009 hän eteni toiselle kierrokselle voitettuaan Roko Karanušićin. Toisella kierroksella hän hävisi Jürgen Melzerille.


title: Driver

text: Driver on pelisarja, joka perustuu ajamiseen, toimintaan ja kolmannen persoonan ammuntaan. Useimpien osien pelattavana hahmona toimii poliisi nimeltään John Tanner.


title: Driver

text: Ensimmäinen "Driver"-peli julkaistiin PlayStationille Yhdysvalloissa kesäkuussa 1999 ja Japanissa maaliskuussa 2000. Versiot Game Boy Colorille, Microsoft Windowsille ja Macintoshille julkaistiin Yhdysvalloissa syyskuussa 2000 ja Euroopassa lokakuussa 2000. Peli sijoittuu 1970-luvulle, ja pelihahmona toimii peitetehtävässä oleva poliisi nimeltään John Tanner. Tarina perustuu Miamiin, San Franciscoon, Los Angelesiin ja New Yorkiin.


title: Driver

text: "Driver 2" julkaistiin vain PlayStationille marraskuussa 2000, ja myöhemmin myös Game Boy Advancelle. Pelihahmona oli jälleen Tanner, mutta paikat olivat vaihtuneet Chicagoon, Havannaan, Las Vegasiin ja Rio de Janeiroon. Uutena ominaisuutena pelissä pääsee pois auton sisältä ja pystyy varastamaan uuden tilalle. Lisäksi pelissä esiintyy ensi kertaa muitakin kuin henkilöautomallisia autoja, esim. koulubusseja tai linja-autoja.


title: Driver

text: "Driver 3" julkaistiin PlayStation 2:lle ja Xboxille kesäkuussa 2004. Peli ilmestyi myöhemmin Windowsille ja Game Boy Advancelle. Pelihahmona esiintyy edeltäjistä tuttu Tanner, ja peli sijoittuu Miamiin, Nizzaan ja Istanbuliin. Tässä pelissä ampumisesta tuli osa tehtävien suorittamista ja myös veneistä tuli ajoneuvoja.


title: Driver

text: Neljäs "Driver" julkaistiin maaliskuussa 2006. Se on sarjan väkivaltaisin osa, ja se sai ikäluokitukseksi PEGI: 18. "Parallel Linesin" pelihahmona toimii uusi hahmo, The Kid, ja tällä kertaa pelissä esiintyy vain yksi kaupunki. Peli alkaa vuodesta 1976, mutta myöhemmässä osassa peliä aikajakso vaihtuu vuoteen 2006.


title: Driver

text: Syyskuussa 2011 julkaistu "Driver: San Francisco" palauttaa pelihahmoksi poliisi John Tannerin ja sisältää realistisesti piirrettyjä kaupunkimaisemia sekä oikeita autoja. Yksi pelin uusista ominaisuuksista on uusi shift-mekaniikka, joka antaa pelaajien kaapata autoja lennosta. Idean takana on se, että Tanner on itse asiassa koomassa ja tekee mahdottomia temppuja kuvitteellisissa takaa-ajoissa. Autosta toiseen hyppääminen mahdollistaa entistä rohkeammat takaa-ajot, kun ajovirheen voi korjata edellä ajavaan autoon loikkaamalla. Jaloittelemaan ratin takaa ei päästä, sillä jalan käydyt osuudet on poistettu pelistä kokonaan.


title: Driver

text: Ubisoftin kehittämä ja julkaisema peli julkaistiin PlayStation 3:lle, Xbox 360:lle ja Microsoft Windowsille. Pelistä on tehty erillinen versio Wiille.


title: Driver

text: Matkapuhelimelle kehitetty mobiilipeli, joka sijoittuu Las Vegasiin ja kertoo pelihahmo Tannerin kostoretkestä.


title: Driver

text: PlayStation Portablelle kehitetyssä "Driver"-pelissä pelihahmona toimii "Driver: Parallel Linesista" tutun The Kidin kaveri Ray.


title: Driver

text: "Driver: LA Undercover" on matkapuhelimelle kehitetty mobiilipeli.


title: Gökdeniz Karadeniz

text: Gökdeniz Karadeniz (s. 11. tammikuuta 1980 Karadeniz Ereğli, Turkki) on turkkilainen jalkapalloilija, joka edustaa Venäjän pääsarjajoukkue FK Rubin Kazania. Pelipaikaltaan 166-senttimetriä pitkä Karadeniz on keskikenttäpelaaja.